SANACIJA CRNIH EKOLOŠKIH TAČAKA: Otpad pod tepih – Monitor\nSANACIJA CRNIH EKOLOŠKIH TAČAKA: Otpad pod tepih\nNakon što je Monitor pisao o rizicima koje prijete od vladine namjere da na lokaciji KAP-a gradi nacionalnu deponiju opasnog otpada uslijedile su reakcije.\nNamjeru Vlade, poslanik SNP-a Milan Knežević, doživljava kao ,,stvaranje crnogorskog Černobila i Fukušime, gdje će građani Zete biti sračunato prvi žrtvovani u cilju popune budžetskih rupa”. On je izjavio i da je javna tajna kako se i u ranijem periodu radioaktivni otpad skladištio u krugu KAP-a.\nI pored ovih dramatičnih upozorenja, iz Direktorata za upravljanje otpadom i komunalni razvoj u Ministarstvu održivog razvoja saopštili su da se u tumačenju informacije o nacionalnoj deponiji dostavljenoj Vladi ,,otišlo nekoliko koraka naprijed”.\nVlada je, posjetimo, kao najbolje rješenje za deponiju eksplozivnog, radioaktivnog, kancerogenog, mutogenog… otpada odobrila lokaciju KAP-a. Razmatrana je i lokacija površinskog kopa Šumane kod Pljevalja, koja je odbačena bez obrazloženja, dok je lokacija Željezare Nikšić, preko noći, otpala iz razmatranja. Nezvanično, nakon što su se protiv te varijante pobunili aktuelni vlasnici Željezare, kompanija Toščelik.\nU informaciji koju je pripremilo Ministarstvo održivog razvoja i turizma navedeno je da se na lokaciji KAP-a ,,svakako nalazi deponija opasnog otpada, koju je potrebno sanirati kako ne bi došlo do ugroženosti životne i radne sredine, kao i kompletne okoline”. A tu su, piše, i brojne prednosti: ,,Lokacija se nalazi u centralnom dijelu Crne Gore i samim tim prilično blizu većine proizvođača opasnog otpada. Veoma je dobro pristupačna drumskim i željezničkim saobraćajem, a zemljište je dijelom u privatnom, a dijelom u javnom vlasništvu. Na raspolaganju je šest hektara površine, što je dovoljno za postrojenje, a postoji i mogućnost za proširenje”.\nSamo ministarstvo je u informaciji konstatovalo da je glavni nedostatak lokacije KAP taj što se nalazi u blizini poljoprivrednog zemljišta u ravnici, u zoni zaštite vode za piće. Neposredna blizina rijeka Morače i Cijevne, te vodoizvorišta Boljesestre, sa kojeg se vodom snabdijeva primorje, te lokacija koja je u srcu Zetske ravnice, dovoljni su za strah da bi nacionalna deponija bila nova ekološka bomba koja bi mogla da ugrozi stanovništvo Zete, Podgorice, ali i Crnogorskog primorja.\nU studiji izvodljivosti za remedijaciju i sanaciju opasnog i industrijskog otpada, dat je pregled količina opasnog otpada koje se očekuje u periodu od 2013. do 2033. Prema ovom planu samo Termoelektrana Pljevlja će deponovati 5,6 miliona tona otpada što je za 22,5 puta više od ukupno deponovanog otpada u Brodogradilištu, Željezari, KAP-u sa oko 248.400 tona. Pitanje je i koliko bi bilo isplativo da se ovolika količina opasnog otpada transportuje s kraja na kraj Crne Gore, u srce Zetske ravnice, tik do Podgorice i Skadarskog jezera.\nPlan za gradnju nacionalne deponije opasnog otpada je previđen kao druga faza šireg upravljanja industrijskim otpadom i čišćenja u Crnoj Gori, koji naša država već par godina realizuje u saradnji sa Svjetskom bankom. Kod koje za realizaciju ovog projekta tima namjeru da nas zaduži 50 miliona.\nProjektom je predviđeno da se saniraju crne ekološke tačke: Aluminijuma Podgorica (dva bazena crvenog mulja i deponija čvrstog otpada), Jadransko brodogradilište Bijela (deponija grita), Termo-elektrana Pljevlja (deponija pepela i šljake Maljevac) i Flotaciono jalovište Gradac rudnika Šuplja stijena u Pljevljima.\nU pripremi je planirano da se sanira i deponija Željezare u Nikšiću, ali se odustalo jer je za Svjetsku banku bilo sporno to da finansira lokaciju koja je u privatnom vlasništvu.\nOno što nije prihvatljivo za Svjetsku banku jeste za našu Vladu. S obzirom na činjenicu da su bazeni crvenog mulja prodati u stečajnom postupku KAP-a, u Vladinoj informaciji stoji da se ,,ta sredstva ne mogu prenijeti na novog vlasnika bazena”. Kompanija Politropus Alternative, sa sjedištem u Tivtu, platila je 450.000 eura za bazen crvenog mulja, iz koga ima namjeru da pravi građevinski materijal.\nKoliko će sanacija crvenog mulja koštati pitali smo direktora Direktorata za upravljanje otpadom i komunalni razvoj u Ministarstvu održivog razvoja Sinišu Stankovića. Kazao nam je da je po studiji koja je rađena u saradnji sa Svjetskom bankom predviđena izrada glavnog projekta, ispumpavanje i tretiranje, odnosno prečišćavanje otpadne vode iz oba bazena prije ispuštanja u kanalizaciju ili recipijent, rekultivaciju oba bazena, geotehnička ispitivanje i mjere obezbjeđenja mogućeg isticanja kroz branu bazena i praćenje stanja podzemnih voda uzimanjem uzoraka podzemnih voda iz 16 bunara u periodu od devet godina nakon sanacije i rekultivacije. Ukupni troškovi su procijenjeni na 1.592.400 €, od čega sama sanacija i rekultivacija bazena iznosi 1.008.000 €.\nS druge strane u nevladinom sektoru imaju drugačije proračune. Smatraju da bi samo za sanaciju KAP-a trebalo 100 miliona, pri čemu podrazumijevaju i potpuno zatvaranje za dalje korišćenje bazena crvenog mulja i odustajanje od ideje gradnje deponije opasnog otpada.\nVećina ponuđenih rješenja za saniranje opasnog otpada je privremena i na granici prihvatljivosti, smatra Nataša Kovačević iz Green Homa. Ona navodi da je prema Studiji izvodljivosti za bazene crvenog mulja planirano samo preklapanje dna i površine deponija plastičnim ceradama uz par dodatnih mjera na stabilizovanju crvenog taloga i prašine.\n,,Ono što u svemu zabrinjava jeste da država ima namjeru kreditno opteretiti građane i državu javnim dugom od 50 i više miliona eura, za jedno ovakvo privremeno i nesigurno deponovanje opasnog otpada”, kaže Kovačević. Ona podsjeća da su građani u Nikšiću svojevremeno prepoznali ovaj problem pa su tražili da se u sanaciju Željezarine deponije uključi rekultivacija i vađenje sadržaja iz zemljišta. Na to su obrađivači studije izvodljivosti odgovorili da bi to značilo i veća finansijska ulaganja.\nU Vladi još ne znaju da li će za sanaciju četiri crne ekološke tačke biti potrebno i još novca, sem kredita Svjetske banke.\n,,Procijenjeni troškovi iznose oko 47 miliona eura, a stvarni troškovi zavisiće od sadržaja glavnih projekata i eleborata procjene uticaja na životnu sredinu za svaki projekat (lokaciju) ponaosob, kao i od ponuda prispjelih po osnovu sprovednih tendera. Smatram da su troškovi, shodno postojećim uslovima, procijenjeni na adekvatan način i da ne bi trebalo da iznose više od procijenjenog iznosa”, kaže Stanković.\nOn dodaje da će ugovor sa Svjetskom bankom biti fleksibilan i dati mogućnost da kredit iznosi tačno koliko iznose i troškovi realizacije sve tri komponente ovog projekta: sanacija i rekultivacija odabranih odlagališta industrijskog otpada; buduće upravljanje industrijskim otpadom u Crnoj Gori i upravljanje realizacijom projekta.\nKako je urađena procjena troškova i šta u koracima obuhvata sanacija pet najproblematičnijih industrijskih smetlišta i dalje ostaje nepoznanica, kaže Kovačević. ,,U studiji izvodljivosti za sanaciju i remedijaciju ovih područja procijenjeni iznos se kretao u rasponu od 92 do 100 miliona eura i to za osnovnu i ne baš zadovoljavajuću sanaciju prostora. Iako je isključena sanacija industrijskog smetlišta u Nikšiću, nije realno da se u procjeni pogriješi za čitavih 40 miliona eura”, naglašava Kovačević.\nPored sanacije, u Vladi kažu da kao opcija za budući opasni otpad uvijek ostaje njegov izvoz. Već je predviđen izvoz grita iz Jadranskog Brodogradilišta Bijela. Ukupan iznos neophodan za sanaciju grita i izvoz na neku od deponija EU je 7,8 miliona eura.\nIma onih koji smatraju da izvoz nije skuplje rješenje od Vladinih namjera da se zadužuje. Kao primjer navode Irsku koja izvozi čak 48 odsto opasnog otpada nastalog u zemlji. Jeste da smo daleko od Irske, ali ako Crna Gora zaista pretenduje da bude ekološka i elitna turistička destinacija, na uklanjanju otpada ne treba štedjeti. Uostalom Vlada Crnu Goru je mogla očistiti državu od opasnog otpada za stotine miliona eura kojima smo platili dugove bivših vlasnika KAP-a i Željezare. I još bi preteklo za štošta korisno.\nILEGALNI PUTEVI IDEALNI ZA ŠVERC: Crnogorska granica kao švajcarski sir\nLEGALIZACIJA PROSTITUCIJE: Država kao makro?\nCRNOGORSKO BRODARSTVO: Mrtvo more


DODELJENI UGOVORI ZA SOLARNE PANELE LOKALNIM SAMOUPRAVAMA - E2 Portal\nNaslovna Energetska efikasnost DODELJENI UGOVORI ZA SOLARNE PANELE LOKALNIM SAMOUPRAVAMA\nDODELJENI UGOVORI ZA SOLARNE PANELE LOKALNIM SAMOUPRAVAMA\n– To ne znači samo zelenu Srbiju i zelenu tranziciju u oblasti energetike, nego znači potpunu promenu svega onoga što ćemo raditi, načina na koji ćemo proizvoditi i funkcionisati u narednim decenijama – rekla je Mihajlović novinarima posle uručenja ugovora.\n– Ove lokalne samouprave su pokazale jasnu svest o tome da neke stvari moramo da menjamo kada je u pitanju energetika, kada je u pitanju trošenje toplotne i električne energije i da uopšte nema nijednog razloga da Srbija koja kao zemlja ima ogroman broj sunčanih dana ne pronađe i nema uslove da iskoristi na taj način da pomogne svojim građanima da postave solarne panele na svojim kućama – rekla je Mihajlović.\nNavela je da su projekat zamene stolarije i projekat ugradnje solarnih panela rezultat zajedničkog rada Ministarstva i lokalnih samouprava i najavila da će iduće godine biti još više takvih javnih poziva i da će svako domaćinstvo u našoj zemlji imati mogućnost da zameni stolariji ili postavi solarni panel.\nDo 50% investicije za ugradnju solarnih panela obezbeđuju država i lokalne samouprave, a 50% sami građani kao kupci.\nSredstva na javnom pozivu dobilo je 37 gradova i opština, a ukupna vrednost programa iznosi oko 390 miliona dinara. Od toga 25% finansiraju lokalne samouprave, 25 odsto Ministarstvo rudarstva i energetike i 50 odsto građani.\nMaksimalna snaga solarne elektrane koja se finansira sa 50% sredstava je šest kW, očekivana proizvodnja električne energije iz oko 500 solarnih panela je 3.000 MWh, dok će se 3.300 tona manje ugljen-dioksida emitovati proizvodnjom iz solarnih panela.\nenergetska sanacija kuća\nugovori za lokalne samouprave\nPrethodni tekstOIE NE MOGU DA PROIZVEDU DOVOLJNO STRUJE\nSledeći tekstABU DABI NAJAVLJUJE PROJEKTE ZELENE ENERGIJE


0 17 Juna, 2021 06:33\nOpćinsko vijeće Sanski Most na posljednjoj sjednici usvojilo je zaključak o izražavanju interesa da općina Sanski Most učestvuje u drugoj fazi Meg projekta – općinskog, okolišnog i ekonomskog upravljanja od 2021. do 2024. godine.\nNa ovaj način iskazan je interes za nastavak ovog projekta, što će doprinijeti daljem unaprijeđenju rada uprave, pružanju usluga građanima i podršci privrednom sektoru.\nOpćina Sanski Most je 2017. godine potpisala Pismo sporazuma sa Vladom Švicarske o implementaciji Projekta Meg. Tokom implementacije prve faze u periodu 2018. – 2020. godine na području Općine Sanski Most realizovano je ukupno 1.442.300,00 KM koje su zajednički sufinansirali općina Sanski Most i Vlada Švicarske posredstvom Razvojnog programa Ujedinjenih nacija (UNDP), od kojih je 1.125.030,00 KM uloženo u izgradnju nove komunalne infrastrukture, a ostatak od 317.270,00 KM je uložno u podršku privrednom sektoru i novozapošljavanju.\nIzgrađeno je oko 2.000 metara vodovodne i oko 1.500 metara kanalizacione infrastrukture za oko 1.500 domaćinstava u naseljima Zdena i Donji Kamengrad, ispunjeni su tehnički preduvjeti za spajanje buduće Poslovne zone Zdena na gradsku kanalizacionu mrežu, a kroz ekonomsku komponentu 18 privrednih subjekata je ostvarilo finansijsku podršku za nova zapošljavanja 40 lica i nabavku tehničke opreme.\nPored navedenog, kroz institucionalnu podršku UNDP-a pokrenut je novi online servis za komunikaciju s građanima i prijavu problema iz domena lokalne uprave i javnih preduzeća i ustanova e-Citizen, te je u saradnji sa ostalim općinama iz USK koje učestvuju u ovom projektu urađen Pravilnik o sprovođenju praktične nastave u sklopu privrednih subjekata.\nU saradnji sa JKP „Vodovod i kanalizacija“ usaglašen je i potpisan Ugovor o pružanju vodnih usluga kojim su definirani prava i obaveze između Općine i JKP „Vodovod i kanalizacija“ u oblasti vodosnabdjevanja, odvodnje i prečišćavanja otpadnih voda.\nNastavak implementacije Projekta MEG dodatno će se povećati stepen implementacije projekta i mjera iz Strategije lokalnog razvoja, a koje se tiču oblasti ekonomskog razvoja i unaprijeđenja komunalnih usluga, jer obzirom na stepen dosadašnje realizacije ovog projekta, isti predstavlja siguran i značajan izvor finansiranja razvojnih projekata iz gore navedenih oblasti.


Građanske Inicijative | Apeli UN-a u vezi sa postupanjem država u doba Covid-19\n01 Apr Apeli UN-a u vezi sa postupanjem država u doba Covid-19\nGlobalna pandemija virusa Covid-19 doveo je do drastične promene uobičajenog toka života i poslovanja u velikom broju država sveta. Kako bi se sačuvalo javno zdravlje i prebrodila kriza sa kojom se čovečanstvo suočava, vlasti brojnih zemalja bile su primorane da preduzimaju mere koje su pre pojave ovog problema delovale neuobičajeno i preterano. Pojedine države, među kojima i Srbija, opredelile su se za najradikalniji pristup koji podrazumeva donošenje odluke o proglašenju vanrednog stanja. Takva odluka je neminovno praćena usvajanjem i sprovođenjem mera kojima se u manjem ili većem obimu sužavaju ljudska prava i slobode građana. Ugroženost zdravlja građana može legitimizovati određeni stepen ograničavanja prava i sloboda, ali se kriza izazvana pandemijom ne sme zloupotrebiti kao oružje za obračun nedemokratskih režima sa pravima, procedurama i institucijama koje ih sputavaju u nesmetanoj koncentraciji vlasti, niti poslužiti za dalje raslojavanje društva, marginalizaciju i odricanje od ranjivih društvenih grupa. Iz tog razloga eksperti i ekspertkinje UN-a izradili su set dokumenata kojima se poziva da se prilikom izrade strategije i odabira mera za suzbijanje virusa Covid-19 kao jedan od nosećih stubova mora ugraditi princip nepovredivosti i unapređenja osnovnih ljudskih prava. Ova načelna tvrdnja je dalje razrađena kroz predloge konkretnih mera koje države članice treba da preduzmu u određenim oblastima.\nSagledavajući aktuelnu situaciju, ali i predviđajući probleme sa kojima će se planeta suočiti nakon pandemije, ističe se nužnost promene dominantnih koncepata i stavljanje finansija u službu ljudskih prava. Prepoznajući potrebu hitnog reagovanja naročito se insistira na usvajanju paketa poreskih podsticaja i socijalne zaštite direktno namenjenih onima koji su najmanje u stanju da se izbore sa krizom. Uviđajući značaj široke dostupnosti u prvom redu zdravstvene zaštite, naglašava se potreba besplatnog pružanja javnih usluga onima koji nisu u stanju da ih priušte. Takođe se insistira na ekonomskoj zaštiti samozaposlenih, kao i lica koja obavljaju poslove u neformalnom sektoru a koji će zbog egsistencijalne neizvesnosti najverovatnije nastaviti sa obavljanjem poslova i time sebe, ali i svoju okolinu izložiti riziku od zaraze. Konačno, iznosi se i kritički sud koji navodi na preispitivanje koncepta privatizaicije usluga javnog zdravlja i politike štednje što je dovelo do manje dostupnosti ovih usluga širem sloju stanovništva.\nObjektivno i pravovremeno informisanje su od velikog značaja u borbi za očuvanje ljudskog zdravlja. U zajedničkom saopštenju eksperti Ujedinjenih nacija zaduženi za praćenje slobode izražavanja i slobode medija, Međuamerička komisija za ljudska prava i Predstavnik za slobodu medija pri Organizaciji za evropsku bezbednost i saradnju naglasili su da Vlade nacionalnih država imaju važan zadatak da javnosti pružaju istinite informacije o prirodi i opasnosti koju predstavlja Korona virus. Kao jedan od najvećih izazova sa kojima ćemo se susretati navodi se problem širenja lažnih vesti, ali se apeluje na države da se uzdrže od oslanjanja na krivične sankcije ili mere cenzure medija, ili čak interneta. Navodi se da je pravovremeno dostavljanje informacija od strane nadležnih tela najbolji lek protiv lažnih vesti, dok oštre sankcije mogu da imaju odvraćajuće dejstvo prema novinarima koji savesno obavljaju posao čime bi se usporio pristup pouzdanim informacijama. Izričito se naglašava da cenzura interneta ne može biti opravdana razlozima nacionalne bezbednosti ili očuvanja javnog poretka. S druge strane insistira se na doslednom i neometanom sprovođenju zakona koji uređuje pristup informacijama od javnog značaja, ali se takođe kao obaveza nameće uzdržavanje od zloupotrebe ličnih podataka pacijenata.\nČinjenica da je pandemija virusa potekla iz jedne azijske države uslovila je porast ksenofobije, naročito u javnom diskursu u pojedinim državama. Smatra se apsolutno nedopustivim stvaranje diskriminatornog narativa na etničkoj osnovi prema osobama iz Kine ili drugih azijskih zemalja koje obuhvata uznemiravanje, govor mržnje, širenje diskriminatornih stereotipa i teorije zavere, a u kranjem slučaju čak i uskraćivanje usluga tim llicima.\nDa bi se čovečanstvo uspešno izborilo sa krizom, neophodno je preduzeti posebne mere u cilju zaštite najranjivijih grupa. Te mere pre svega podrazumevaju obezbeđivanje dovoljnih količina vode stanovnicima koji žive u najtežim životnim uslovima, kao i momentalnu obustavu isključenja vode onima koji nisu u stanju da plate račune. Posebnu pažnju i pomoć treba obezbediti za stanovnike nehigijenskih naselja, osobe sa invaliditetom, migrante, izbeglice i stara lica. Od zaštite i brige ne smeju biti izostavljeni oni najugoženiji, naročito beskućnici, stanovnici neformalnih naselja i različitih skloništa i privremenih smeštaja. Ovim licima se naročito ne sme uskratiti pravo na testiranje kao i na adekvatnu zdravstenu zaštitu u slučaju oboljevanja. Kako bi se predupredilo povećanje broja ljudi koji žive u takvim uslovima, preporučuje se i proglašavanja moratorijuma na iseljenja zbog dugova ili hipoteke. Na taj način, zaštitom najugroženijih slojeva ,štiti se i zdravlje svih građana.\nZbog specifičnosti svog položaja ali i objektivnih ograničenja sa kojima se suočavaju, neophodno je posebno voditi računa o zaštiti osoba sa invaliditetom u toku trajanja pandemije. Apeluje se na donosioce odluke da u osmišljavanju odgovora na krizu izazvanu pandemijom uključe i predstavnike udruženja osoba sa poteškoćama.Mere socijalnog distanciranja i samoizloacije, kao najvažniji saveti epidemiologa, u slučaju osoba sa invaliditetom mogu predstavljati nepremostiv problem, posebno ukoliko je reč o osobama koje prilikom obavljanja određenih funkcija poput oblačenja, hranjenja i održavanja lične higijene moraju da se oslone na pomoć drugih lica. Potrebno je predvideti mere kontinuirane podrške tim licima, poput omogućavanja rada od kuće, obezbeđivanja odgovarajućeg smeštaja u slučaju potrebe, novčane ili druge pomoći. Kako je informisanost jedna od mera prevencije građana, neophodno je obezbediti dostupnost informacijama svima koji zbog određenih poteškoća ne mogu da koriste konvencionalne kanale komunikacije. To, između ostalog, podrazumeva upotrebu različitih tehničkih sredstava kao i objavljivanje informacija na znakovnom jeziku.\nApel u vezi poštovanja prava osoba sa invaliditetom možete pročitati na engleskom jeziku, a pored ovih, UN upućuje još jedan važan apel u vezi prava na adekvatno stanovanje, koji takođe možete pročitati na engleskom.. Oba teksta su za sada dostupna na engleskom jeziku.


NE DAJU BANJE A ONE PROPADAJU Imovina fonda PIO vredi pet milijardi evra, penzioneri protiv privatizacije\nUdruženje sindikata penzionera Srbije danas je zatražilo da Fond za penzijsko-invalidsko osiguranje dobije pravo da upravlja svojom imovinom, umesto da je država prodaje kako bi se smanjile dotacije za isplatu penzija.\nMataruška banja kod Kraljeva kao grad duhova - oronula i propala\nProcena tog udruženja je da imovina Fonda, u kojoj su i banje, vredi pet milijardi evra i da bi bilo pogrešno da se ona rasprodaje.\n- Samo desetak godina ranije, tadašnje rukovodstvo Fonda se svojski trudilo da sačuva kapital Fonda, pokretanjem tužbe protiv države kao jemca, sa namerom da se spreči rasprodaja i poklanjanje vredne imovine. Od 27 pokrenutih sporova u 15 predmeta je potvrđeno vlasništvo Fonda, a u toku je još 12 sporova, sa dobrim izgledima da se i tu potvrdi Fond kao vlasnik imovine - navodi se u saopštenju beogradskog Udruženja sindikata penzionera.\nSAZNAJEMO Saudijskom princu nude srpske banje\nČlanovi Udruženja su iznenađeni najavom premijera Srbije Aleksandra Vučića da će privatizacija banja imati prioritet u programu nove vlade i što je nezadovoljan što PIO fond vodi sporove protiv države dokazujući svoje vlasništvo.\n- Aleksandar Vučić je zaboravio da je upravo država, njena administracija, na čijem je on čelu najveći krivac za dotacije PIO fondu. U Srbiji 700.000 radnika radi na crno, bez prijave, bez uplaćenih doprinosa na rad. Čak 400.000 radnika dobija minimalac ili jedva iznad minimalne osnovice, a bar polovina njih dodatnu zaradu dobija u gotovini, na ruke, bez plaćenih doprinosa - upozorilo je Udruženje sindikata penzionera.\nUdruženja je podsetilo da su procene da izgubljeni budžetski prihodi zbog rada na crno godišnje prelaze 1,5 milijardu evra i kada bi se naplatili, država uopšte ne bi imala potrebu da dotira PIO fond i rasprodaje njegovu imovinu.\nOcenjeno je da su "najveći krivci za ogromne utaje poreza i doprinosa na rad u resoru Ministarstva finansija i Ministarstva rada".\n- Drugi veliki problem u PIO fondu su lažni invalidski, kao i redovni penzioneri sa dokupljenom "nekom" godinom staža - navelo je Udruženje sindikata penzionera i istaklo da je država kriva što nisu kažnjeni oni koji su omogućili da veliki broj građana nezasluženo dobija penziju.\nNOVINA ZA NAJSTARIJE Penzionerske kartice umesto poslednjeg čeka ili potvrde\nKada kupujete stan, kod notara overavate i REZERVACIJU\nKada završe iscrpljujuću potragu za stanom, kupci mogu da se osiguraju da im ga niko neće uzeti ispred nosa ako daju kaparu prodavcu.


Disciplina u oblasti našeg tela (1) - Božija Reč\n“…nego morim (disciplinujem) telo svoje i trudim se\nda kako propovedajući drugima sâm izbačen ne budem.”\nPavle kaže da on trči poput tog atletičara, ne kao na nepouzdano (stih 26). Drugim rečima, on kaže da njegovo trčanje nije bez cilja. On ima cilj i zbog toga on “mori svoje telo” – tretira ga na takav način da čini ono što je u skladu sa tim ciljem, a ne ono što bi ono (telo) želelo da čini.\nPavle još kaže: “Bojim se da nakon propovedanja drugima sâm ne budem diskvalifikovan!” Citiraću sada jednog brata: “Ja mislim da postoji mnogo propovednika koji će u poslednji dan otkriti da su bili izbačeni iz trke. Mnogi od vas koji ustajete i delite Reč sa drugima možete takođe spadati u tu kategoriju zato što niste disciplinovali vaše telo da trčite trku. Mnogi, mnogi propovednici su diskvalifikovani iz službe. Mislim, oni se još uvek mogu zvati starešine, propovednici i učitelji, ali što se tiče Boga, On je uklonio svoje pomazanje od njih iz jednog razloga – nisu disciplinovali svoja tela.


Ova aplikacija koristi vašu kameru čak i kada ne fotografišete!\nIZVOR: srbijadanas.com | PONEDELJAK, 10.08.2020 | 14:46\nJedna od funkcija iOS 14 operativnog sistema o kojima se najviše priča, jeste uvid u aktivnosti aplikacija i podataka koje one koriste.\nTako su, na primer, neki korisnici primetili zeleni simbol koji označava da je kamera uključena dok pregledaju Instagram, čak i onda kada ne fotografišu niti snimaju.\nPortparol Instagrama rekao je kako je u pitanju "bag", i da će se potruditi da ga što pre isprave. Kako kaže, u aplikaciji se nalazi posebni "Create Mode" koji se aktivira putem kamere, pa je to moglo da aktivira i indikator kamere. Takođe, pristupanje ovo je moglo da se desi i tokom običnog pregledanja feed-a.\n"Pristupamo kameri samo kada imamo dozvolu - na primer, kada ste u feed-u i prevučete prstom kako biste uključili kameru. Videli smo da je u pitanju 'bag' kod iOS 14 operativnog sistema, gde je aktivnost kamere prepoznata, a ona je isključena. Ne pristupamo vašim kamerama, i ne snimamo ništa", istakao je portparol Instagrama.\nČini se kao da je u pitanju još jedna agresivna mera kojom iOS 14 želi da stane na put rušenju privatnosti i da zaštiti korisnike.\nPored toga što otkriva kada neka aplikacija koristi kameru, takođe daje uvid i u neke druge aktivnosti aplikacija, kao što je pregledanje "clipboard-a" (virtuelnog mesta gde se nalazi tekst prilikom copy-paste aktivnosti), gde je, nedavno, "uhvaćen" i TikTok.


Football Manager 2022 uskoro u prodaji/Preorder po sniženoj ceni | Games online shop\nŠifra artikla: PC2303\nNovo izdanje najpopularnije simulacije upravljanja fudbalskim klubom\nAktuelna kompozicija timova, statistike igrača\nGrafička unapređenja u odnosu na prethodno izdanje\nFootball Manager 2022 predstavlja povratak serijala na velika vrata. Posle relativno klimavog izdanja prošle godine, usled posledica pandemije, FM22 je vraćanje u formu za tim iz Sports Interactive-a. Novo izdanje donosi nove postavke licenciranih timova, nove odnose u licenciranim ligama, ažuriranu statistiku, nove igrače, i još mnogo toga.\nAko te interesuje vođenje fudbalskih klubova, FM22 je jedina igra koja će ti pružiti iskustvo koje je zastrašujuće blisko stvarnom. Ova napredna simulacija pokriva sve aspekte upravljanja klubom do najsitnijih detalja, od kupovine igrača i najmljenja pomoćnog osoblja, treniranja i usavršavanja, određivanja taktikte tokom utakmica, osmišljana treninga, pa do vođenja finansija celokupnog kluba i sklapanja ugovora sa sponzorima.\nNekima sve ovo zvuči previše komplikovano i zastrašujuće - srećom igra sadrži kvalitetan tutorijal, a ako ti to nije dovoljno, na internetu je moguće naći pregršt korisnih videa koji će te naučiti šta je šta i kako da se snađeš u moru informacija koje preti da te proguta.\nIako je igranje sa velikim, poznatim timom uvek zabavno, i zamišljanje kako se dereš na Kristijana Ronalda u svlačionici pošto promaši penal ima svoje prednosti, ovakav početak je najpreporučljiviji za početnike. Kada se malo odomaćiš sa igrom poželećeš veći izazov - kao što je preuzimanje kontrole nad timom kao što je FK Borac iz Čačka, koji ćeš onda dovesti do UEFA kupa, i u njegove redove privući jednog Mesija ili Nejmara. Nebo je granica kada znaš šta radiš - samo imaj na umu da će ove godine budžet u početnoj sezoni biti snižen, u skladu sa stanjem stvari u stvarnom svetu.\nFootball Manager 2022 zaista nema alternativu. Nije da ne postoje druge simulacije upravljanja klubom, ali mu one jednostavno nisu ni do kolena. Ako te iole interesuje ovaj aspekt najpopularnijeg sporta na svetu, nemaš izgovor da ne probaš FM2022.\nKada izađe ova igra, Zvezda će opet osvojiti Ligu Šampiona\nkada stiže u radnje?\nPre nekoliko godina,mozda neke 2016 bio je podatak da je kod nas prodato vise preordera FM nego ukupno Fife i Pesa… Kao ljubitelja fudbala i navijaca LFC,ne preksacem ga nikad kakav god da je.\nPC igre PC8874\nDobrodošli u novi evropski svet gde Simsi mogu ići u kupovinu na gradskom trgu i...


DONALD TRAMP SAOPŠTIO: Sankcionisali smo ruskog agenta koji je hteo da diskredituje Bajdena! | Serbiantimes.info\nDONALD TRAMP SAOPŠTIO: Sankcionisali smo ruskog agenta koji je hteo da diskredituje Bajdena!\nSjedinjene Države su u četvrtak sankcionisale jednog Ukrajinca za koga se smatra da je “agent Rusije”, zbog pokušaja da “diskredituje” Džoa Bajdena postupcima koji navodno inkriminišu tog demokratskog predsedničkog protivkandidata Donaldu Trampu na izborima 3. novembra, saopštio je Tramp.\n“Andrej Derkač, poslanik Parlamenta Ukrajine, aktivan je ruski agent više od deset godina, stalno u bliskom kontaktu s ruskim obaveštajnim službama”, navodi se u saopštenju američkog Ministarstva finansija.\nAmerička vlada ga optužuje da je uključen “u strano mešanje u pokušaju da podrije predsedničke izbore”.\nTa “tajna” operacija koju je “režirala Rusija” da bi “uticala na mišljenja američkih glasača”, trebalo je da “kulminira pre samog dana glasanja”, ocenio je u drugoj izjavi šef američke diplomatije Majk Pompeo.\nDEMOKRATE SABOTIRALE TRAMPOV PAKET POMOĆI: U Senatu blokirana isplata 500 milijardi dolara Amerikancima!\nPrema Ministarstvu finansija, “upozorenje Moskvi i njenim predstavnicima je jasno: te aktivnosti se neće tolerisati”.\nAndrej Derkač se krajem 2019. godine susreo s Rudijem Đulijanijem, ličnim advokatom predsednika Trampa u nastojanju da dokaže navodna dela korupcije koja su Džo Bajden i njegov sin Hanter počinili u vezi s Ukrajinom. Taj ukrajinski poslanik je potom, u maju ove godine, objavio montažu snimaka telefonskih razgovora iz 2016. godine Džoa Bajdena, tadašnjeg potpredsednika Sjedinjenih Država, i tadašnjeg ukrajinskog predsednika Petra Porošenka. Trebalo je da taj snimak podrži tvrdnju o korupciji.\nMinistarstvo finansija SAD, međutim, ističe da im je u stvari bila namera da podrže “neutemeljene” tvrdnje radi šireg “diskreditovanja” američkih zvaničnika.\nOvog leta, sadašnji predsednik Tramp, kandidat za drugi mandat na izborima protiv Džoa Bajdena, retvitovao je poruku koja sadrži te snimke, ali je američka obaveštajna služba već dokazala da je to bio ruski pokušaj da se “ocrni” kandidat Demokrata.\nAndrej Derkač je sada na “Fejsbuku” osudio “osvetu “predstavnika korumipranih Demokrata” u SAD, mada mu sankcije dolaze iz administracije Republikanaca. Obećao je da će sledeće nedelje otkriti “nove skandalozne činjenice”.\nTroje Rusa: Artem Lifšic, Anton Andrejev i Darja Aslanova, takođe su kažnjeni kao zaposleni u Agenciji za internet istraživanje (IRA), ruskoj organizaciji bliskoj Kremlju. Oni su odgovorni za upravljanje kriptovalutama koje se koriste za mešanje u SAD, prema Ministarstvu finansija.\nIstovremeno, američki pravosudni sistem optužio je Artema Lifšica zbog pokušaja uzurpiranja identiteta Amerikanaca kako bi otvorio “lažne račune” za razmenu kriptovaluta.\nIRA, za koju se smatra da je jedno od glavnih središta koja su pomogla u manipulisanju društvenim mrežama u Sjedinjenim Državama, već je stavljena na američku “crnu listu” zbog pokušaja mešanja u medju-izbore za Kongres SAD 2018. godine. Sankcije od četvrtka potvrđuju rizike novog ruskog mešanja, na koje su već upozorile američke obaveštajne službe. Tako je jedan uzbunjivač u sredu optužio Belu kuću da želi da umanji rusko mešanje u sledeće predsedničke izbore.\nOn je američki obaveštajni zvaničnik koji se predstavlja kao Brajan Marfi, i kaže da je ministar za unutrašnju bezbednost Čed Volf lično od njega tražio sredinom maja da “prestane da ističe obaveštajne izveštaje o pretnji od uplitanja Rusije u Sjedinjenim Državama, i da umesto toga obaveštava o mešanju Kine i Irana”. Ta naređenja su stigla “direktno” iz Bele kuće, navodi uzbunjivač u žalbi.\nPrema američkim obaveštajnim agencijama, Rusija se umešala u američke izbore 2016. godine.\nRelated Topics:Donald TrampRusijaobaveštajne službeDžo BajdenAmerički predsednički izboritajni agentirusko mešanje u izbore\nPOKLONILI SE HRISTU, U INAT ZABRANAMA: Više od 12.000 ljudi prkosi guverneru Kalifornije (VIDEO)


Usluge servisa Архиве - Otkup telefona Beograd\nCategory Archives: Usluge servisa\nCategory "Usluge servisa"\nDekodiranje mobilnih telefona Servis telefona X MOBILE BEOGRAD vrsi i dekodiranje mobilnih telefona. Kupovinom mobilnog telefona preko nekog od domaćih mobilnih operatera omogućujete sebi jednostavniju otplatu samog mobilnog uređaja. Ono što često ume promaći korisnicima jeste upravo to da su mobilni telefoni najčešće tzv. kodirani na mobilnu mrežu tog mobilnog operatera što direktno znači da je…\nOtkljucavanje mobilnog telefona Servis telefona X MOBILE vrši i otkljucavanje mobilnog telefona. Većina korisnika mobilnih telefona radi sopstvene bezbednosti ličnih podataka koji se nalaze unutar memorije njihovog mobilnog telefona koriste jednostavne ili nešto složenije šifre za otključavanje istog, bilo da su u pitanju kombinacije brojeva ili određeni šabloni. Takođe, napretkom mobilne industrije uznapredovala je…


Vesti online / Vesti / Ex YU / Rat na Balkanu? Male su šanse za to\nŠanse da naredne godine na Balkanu dođe do ozbiljnijeg oružanog sukoba izrazito su male, smatraju sagovornici Danasa, upitani da prokomentarišu izveštaj američkog Saveta za međunarodne odnose koji je region bivše Jugoslavije svrstao na listu od 30 potencijalnih žarišta koji bi u 2018. mogli da prerastu u velike ratove.\nBalkan - treća kategorija pretnji\nSavet za međunarodne odnose, nevladina organizacija sa sedištem u Njujorku, u svom godišnjem izveštaju "Preventivni prioriteti" identifikovao je 30 žarišta, koja, po njihovoj proceni, mogu da prerastu u ratne konflikte u 2018. godini. U tom nedavno objavljenom dokumentu, govori se i o Balkanu, koji je svrstan u treću kategoriju kao "niskoprioritetna pretnja".\nOvakva kategorizacija Balkana, prema rečima Vlada Radulovića, izvršnog direktora Atlantskog saveta Srbije, nije donela ništa novo.\n- Balkan je svrstan u treću, najbenigniju grupu oblasti kojima preti izbijanje konflikata. Međutim i pored toga što su jako male šanse da do sukoba ozbiljnijih razmera dođe u narednoj godini, dobro je što je savet prepoznao bezbednosne pretnje u regionu - navodi Radulović, dodajući da nema mesta dramatizaciji i da ozbiljna vojna konfrontacija u dogledno vreme nije izgledna.\nIgor Novaković, istraživač Centra za međunarodne i bezbednosne poslove ISAC fonda, takođe smatra da ne postoji mogućnost da naredne godine izbiju međunacionalni oružani sukob u regionu. On ističe da izveštaj razmatra bezbednosne pretnje iz perspektive američke spoljnopolitičke perspektive.\n- U tom kontekstu, pokušaj Rusije, i donekle Turske, da preko Balkana ostvare svoje interese, mogu da budu shvaćeni kao ugrožavanje bezbednosti. Takođe, verovatno su imali u vidu i migrantsku krizu kada su Balkan svrstavali na spisak potencijalnih ratnih žarišta - smatra Novaković.\nNajveća pretnja - rat između SAD i S. Koreje\nDo spiska žarišta, došlo se na osnovu ankete koju je popunilo više od 400 američkih zvaničnika. Prema rečima, Zorana Dragišića, profesora na Fakultetu bezbednosti i narodnog poslanika na listi Srpske napredne stranke, takva metodologija istraživanja nije najpouzdanija.\nMeđutim, on dodaje da je nesporno da u regionu postoje brojna otvorena pitanja, i ističe da svaka oblast sa otvorenim pitanjima ima određeni konfliktni potencijal.\n- Pitanje Kosova je otvoreno, situaciju u Bosni i Hercegovini možemo da nazovemo i zamrznutim konfliktom. Takođe, ne može se zanemariti činjenica da je balkanskom rutom poslednjih godina prešlo preko milion ljudi. Na sve to imamo i problem povratka boraca Islamske države - ističe Dragišić, očekujući da će regionalni međunacionalni konflikti u narednoj godini da se zadrže na nivou političkih prepucavanja.\nSavet za međunarodne odnose je u svom izveštaju kao najveću globalnu bezbednosnu pretnju u narednoj godini prepoznao mogućnost izbijanja rata između SAD i Severne Koreje. Pored ovog potencijalnog sukoba, u najrizičniju grupu spada i mogući rat između SAD i Irana, kao i vojni konflikt između Rusije i članica NATO.\nSVET Asad: Kakvo opravdanje ima Hrvatska da pošalje oružje teroristima u Siriji?\nESTRADA VIDEO: Naježićete se: Selma opevala najtragičniju ljubav na Balkanu!\nEX YU Statusom "zapalio" region: "Draga mladosti, zveckanje oružjem na Balkanu tiče se samo vas!"


Luftika pre 16 minuta\nNovosađanku Sanju Bogdanov je jutros na parkingu sačekalo neprijatno iznenađenje. Nepoznati nesavesni vozač joj je izgrebao auto, a nije ostavio podatke ili sačekao vlasnika vozila koje je oštetio. Ona je nezaposlena mama deteta sa cerebralnom… »\nOko milion ljudi širom sveta godišnje pokuša samoubistvo, a svakih 40 sekundi neko sebi oduzme život, pokazuju podaci Svetske zdravstvene organizacije. Stručnjaci navode da su glavni uzroci suicuda mentalne bolesti i poremećaji ponašanja, dok se u… »\nOko milion ljudi širom sveta godišnje pokuša suicid, a svakih 40 sekundi neko sebi oduzme život, pokazuju podaci Svetske zdravstvene organizacije. Stručnjaci navode da su glavni uzroci suicuda, mentalne bolesti i poremećaji ponašanja, dok se u… »\nNakon obuke iz računovodstva i knjigovodstva 49 nezaposlenih građana pronašlo zaposlenje\nOko 200 nezaposlenih građana iz evidencije Nacionalne službe za zapošljavanje uspešno je završilo obuku iz oblasti računovodstva i knjigovodstva, koja je mnogima ubrzala put od biroa do radne knjižice. U prva dva meseca nakon sticanja sertifikata… »\nOd 688 testiranih osoba tokom jučerašnjeg dana na korona virus bilo je pozitivno 205 osoba u Jablaničkom okrugu, od kojih 147 iz Leskovca, 23 iz Vlasotinca, osam iz Lebana, 14 iz Medveđe 12 iz Bojnika i jedna osoba iz Crne Trave. Među njima 83… »\nStopa registrovane nezaposlenosti u Bosni i Hercegovini za juli 2021. godine, što je posljednja statistička vrijednost, iznosila je 32,5 posto. Agencija za rad i zapošljavanje Bosne i Hercegovine objavila je posljednje podatke o kretanjima na tržištu… »\nLoop pruža razne mogućnosti korisnicima koji traže posao\nTražite posao? Loop je nova berza poslova koja korisnicima pruža podršku. Pročitajte više i saznajte kakve sve prednosti nezaposlenima daje loop.rs. Najnoviji statistički podaci o formalnoj zaposlenosti i nezaposlenosti pokazuju da je u drugom… »\nOd biora do radne knjižice: Nakon obuke iz računovodstva i knjigovodstva 49 nezaposlenih građana pronašlo zaposlenje, među…\nRINA pre 9 sati\nOd biora do radne knjižice: Nakon obuke iz računovodstva i knjigovodstva 49 nezaposlenih građana pronašlo zaposlenje, među njima najviše žena Oko 200 nezaposlenih građana iz evidencije Nacionalne službe za zapošljavanje uspešno je završilo… »\nRadna akcija sa Tamarom kod Cvetkovića u Donjim Račanima - Utorak, 28. septembar u 22.00\nRadna akcija ovog utorka odlazi u Donje Račane, selo u blizini Kosovske Kamenice da pomogne porodici Cvetković da obnovi svoj dom. U pitanju je osmočlana porodica, s tim da je podeljena na po četiri člana. Miloš Cvetković, glava mlađeg dela… »\n“Zapošljavanje mladih – potrebe privrede i mogućnosti Univerziteta”\nRTK pre 23 sata\nPrema podacima Nacionalne službe za zapošljavanje, oko 3.000 mladih Kragujevčana koji imaju manje od 30 godina nema posao. Kako bi se procenat nezaposlenosti mladih smanjio, lokalna samouprava u saradnji sa partnerima planira organizaciju foruma na… »\nB92 pre 52 minutajoš 51 povezana


U opštini Despotovac održana sednica Štaba za vanredne situacije !!!\nDespotovac- Na sednici Opštinskog štaba za vanredne situacije, održanoj danas 28. oktobra 2020. godine, kojom je predsedavao zamenik predsednika opštine i zamenik Komandanta štaba – Nenad Jovanović, razmatrana je aktuelna epidemiološka situacija na teritoriji opštine Despotovac.\nNa sednici Opštinskog štaba za vanredne situacije, održanoj danas 28. oktobra 2020. godine, kojom je predsedavao zamenik predsednika opštine i zamenik Komandanta štaba – Nenad Jovanović, razmatrana je aktuelna epidemiološka situacija na teritoriji opštine Despotovac, prenosi portal Gradskevesti.com.\nKonstatovano je da je trenutna situacija dobra, ali da je neophodno pridržavati svih propisanih mera zaštite protiv virusa Covid19. Biće pojačana kontrola i sankcionisanje u slučaju nepoštovanja istih.\nŠtab za vanredne situacije opštine Despotovac doneo je sledeću preporuku:\nPreporučuje se Opštinskoj komisiji za sprovođenje izbora za članove Saveta mesnih zajednica da obustavi (zamrzne) sve izborne aktivnosti do daljeg, kao mera prevencije od Covid19.


izbori | Tuzlanski.ba | Page 4\nPet stranaka traži ponavljanje izbora u Općini Novi Grad Sarajevo\nPet političkih subjekata predalo je zahtjev Centralnoj izbornoj komisiji za poništavanje i ponavljanje izbora u Općini Novi Grad Sarajevo. Zahtjev su uputili Socijaldemokratska partija, Naša stranka, Savez za bolju budućnost, Nezavisna bosanskohercegovačka lista, te Narod…\nCentri civilnih inicijativa pozivaju političke stranke na svim nivoima da intenziviraju međusobne kontakte i razgovore o mogućim koalicijama, kako se dragocjeno vrijeme ne bi nepotrebno gubilo, na štetu građana. Insistirajući, pritom, da se vlast ne uspostavlja…\nPraštalo: Odgoda provedbe izbornih rezultata će zakomplicirati evropski put BiH\nOdgađanje implementacije izbornih rezultata i formiranja vlasti u BiH će zakomplicirali napredak našeg društva na evropskom putu, ocijenio je u izjavi za Fenu predsjednik Evropskog pokreta u BiH Predrag Praštalo. I pored “određenih nepravilnosti prije…\nU Afganistanu je nastavljeno glasanje na nekoliko stotina biračkih mjesta koja su prvog dana parlamentarnih izbora ostala zatvorena zbog talibanskih napada, saopćila je Nezavisna izborna komisija, prenosi Slobodna Evropa. Agencija AP javila je da je…\nPad podrške Angeli Merkel: Saveznici kancelarke izgubili većinu na važnim bavarskim izborima\nKonzervativni saveznici njemačke kancelarke Angele Merkel. i njeni koalicijski partneri Socijademokrati (SPD) s lijevog centra, izgubili su podršku glasača na regionalnim izborima u nedjelju u ključnoj južnoj državi Bavarskoj, dodatno pojačavajući pritisak na uzdrmanu poziciju…\nHrišćansko socijalistička unija (CSU) zabilježila je na današnjim izborima u pokrajini Bavarska najgore rezultate od 1950. godine, rezultati su izlaznih anketa. Prema rezultatima izlazne ankete njemačke medijske kuće “ARD”, CSU je dobila 35,5 odsto glasova,…\nU njemačkoj pokrajini Bavarskoj održavaju se izbori i rezultati pokazuju da će Hrišćansko-socijalistička unija (CSU) ostvariti najgori izborni rezultat u proteklih 60 godina. Prema rezultatima posljednjih anketa, CSU, koja je sestrinska partija Hrišćansko-demokratske unije (CDU),…\nOpština u FBiH gdje ni jedan kandidat za bošnjačkog člana Predsjedništva nije dobio glas\nZa poziciju člana Predsjedništva BiH iz reda bošnjačkog naroda takmičila su se četiri kandidata – a u BiH postoji opština gdje ti kandidati nisu dobili niti jedan glas. Šefik Džaferović (SDA), Denis Bećirović (SDP), Senad…\nMVP Rusije: Odgovornost za državu prepustiti narodu u Bosni i Hercegovini\nMinistarstvo vanjskih poslova Ruske Federacije pozdravilo je danas rad Centralne izborne komisije (CIK) Bosne i Hercegovine koja je, kako ističe, izbore organizirala u skladu s demokratskim standardima te izrazilo zadovoljstvo što su izbori održani u…


Danijel Server: Beograd odustao od suvereniteta nad Kosovom – Balkanekspresrb.rs\nDanijel Server: Beograd odustao od suvereniteta nad Kosovom\nBivši američki diplomata ocenio je da je Beograd odustao od ideje da zadrži suverenitet nad Kosovom. To vidi kroz plasiranje ideje o podeli i razmeni teritorije, za koju je rekao i da je “užasna”, jer bi tako nešto moglo da vodi destabilizaciji u regionu.\nTakvim nastupom Beograd je pokazao da nema nameru da upravlja kosovskim Albancima, rekao je Server na predstavljanju njegove knjige Od rata do mira na Balkanu, Srednjem istoku i u Ukrajini, u organizaciji Foruma za etničke odnose.\nPrema njegovim rečima, osim moguće destabilizacije u Makedoniji i Bosni i Hercegovini, realizovanje takvih ideja bio bi i podstrek ruskom presedniku Vladimiru Putinu za njegove aktivnosti prema Gruziji ili Moldaviji.\nOn je ocenio da je pojava američkog predsednika Donalda Trampa kao “etničkog nacionaliste”, “otvorila vrata” za ideje u Beogradu i Prištini za podele i razmene teritorije.\n“Međutim, Tači i Vučić su shvatili da to ne dolazi u obzir”, rekao je Server.\nOn je ocenio da Tači i Vučić u svojim parlamentima ne bi dobili podršku za tako nešto, ali je naglasio da “loše ideje” nikad ne umiru i mogu da se vrate.\nPrema rečima Servera, u rešavanju problema “između Kosova i Srbije mogao bi da pomogne bilateralni mehanizam i postizanje raznih prekograničnih sporazuma”.\nGovoreći o američkoj spoljnoj politici, on je naveo da su za nju devedesetih godina Kosovo i Bosna bili vrlo važni ali više nisu prioritet, već su sad to neke teme kao što su Kina i Rusija.\nOn je rekao i da Srbiju “niko ne gura u NATO” i da je tema proširenja tog saveza “kontroverzna” u Vašingtonu jer to znači i obavezu da se brani nova članica (Agencije).♦


HTC predstavio Desire 601 i Desire 300 - Portal 072info\n20. Septembra 2013. Vrijeme objave: 13:47 sati\nKompanija HTC predstavila je Desire 601 i HTC Desire 300, nove članove popularne porodice pametnih telefona, koji korisnicima omogućavaju snažnu pretragu interneta na velikom ekranu.\nPored toga što proširuje portfolio pristupačnih Desire pametnih telefona, HTC takođe predstavlja i nove opcije i poboljšanja u okviru svoje nagrađivane One porodice. HTC BoomBass Bluetooth sabvufer u kombinaciji sa HTC BoomSound-om na telefonima iz One familije omogućava, kako je saopšteno, i jedinstveno audio iskustvo. Generalni direktor HTC korporacije Piter Čau je kazao da je poslednjih 17 godina HTC izazivao cjelokupnu industriju mobilnih telefona da kreiraju inovacije koje mijenjaju način na koji ljudi koriste svoje mobilne telefone.\n“Sada ne samo da mijenjamo način na koji ljudi posmatraju tržište osnovnih modela i modela srednje klase, već podižemo ljestvicu i kada su u pitanju naši vrhunski uređaji”, dodao je Čau. On je kazao da su posvećeni ideji da uvijek nude najinovativniji portfolio proizvoda, ističući da je Desire porodica postala sinonim za cjenovno dostupan kvalitet.\nNovi HTC Desire 601 će biti dostupan kod mobilnih operatera i distributera na određenim tržištima u posljednjem kvartalu ove godine, dok će HTC BoomBass biti dostupan na HTC Accessory Store od sredine oktobra.


Milićević: Najoštrije osuđujemo uvrede koje je PSG uputio predsednici saveta Oliveri Zekić - Infobrif\nMilićević: Najoštrije osuđujemo uvrede koje je PSG uputio predsednici saveta Oliveri Zekić\nObjavljeno 12.06.2019. u 07:54\nBEOGRAD – Najoštrije osuđujemo uvrede koje je putem društvenih mreža predsednik Pokreta slobodnih građana uputio predsednici saveta REM-a Oliveri Zekić, naveo je u pisanoj izjavi za medije šef poslaničke grupe SPS Đorđe Milićević.\n„Manjak političkih ideja, uticaja i moći dovodi sve češće do najprimitivnijeg ponašanja koje je odavno prevazišlo okvire političkog vokabulara. Ovde više nije reč o politici i suštini zbog koje politika postoji već o nasilčničkom i siledžijskom ponašanju, ovo ne sme postati norma društvenog ponašanja u Srbiji“, kaže Milićević i pita znači li to da svaka žena u Srbiji koja kao Olivera Zekić ima hrabrosti da iznese svoj stav, „da sama bez ikoga izađe pred lidere, nazovite SZS, i u lice im kaže šta misli, treba da strepi za svoju sigurnost i bezbednost“.\nMilićević navodi i da je predsednik PSG pokušao, „na sebi svojstven način negativno da govori o reakciji ministra spoljnih poslova na laži koje je Vlora Čitaku izrekla na sednici SB UN“, uz ocenu da očigledno nije shvatio da postoje političari koji se iskreno i hrabro bore za nacionalne i državne interese Srbije i da u toj borbi nekada odreaguju i emotivno.\nAko letujete u Grčkoj posebno vodite računa o ovome, kazne su paprene (FOTO)\nMinistarstvo sa 875 miliona dinara subvencioniše turizam u Srbiji


Marković: Sankcije Špiriću politička poruka\n12.09.2018 09:42 | Srna\nBanjaluka - Poslanik SNSD-a u Predstavničkom domu parlamenta BiH Milica Marković izjavila je da je uvođenje sankcija poslaniku ove stranke Nikoli Špiriću politička poruka, presedan i miješanje u izborni proces, te da nije slučajno da se to dešava neposredno pred izbore.\nMarkovićeva je istakla da je to poruka za sve istaknute ličnosti u SNSD-u da će vjerovatno na takav ili sličan način završiti na političkoj sceni, odnosno biti diskriminisani bez ikakvog obrazloženja i razloga.\n“Tome su veliki doprinos dali oni koji su u vlasti u Savjetu ministara, koji su neprestano potpirivali priču da je SNSD problematična politička partija. Takva priča je stvorila ovakav ambijent i dovela do ovih sankcija”, rekla je Markovićeva za RTRS.\nOna je dodala da je ovo nezapamćen primjer da jedan opozicioni poslanik i uopšte građanin BiH bude sankcionisan od jedne strane ambasade u sopstvenoj zemlji, a da pri tome nisu priložene nikakve sudske presude, istraga, krivična prijava niti bilo šta na teret onoga koga prozivaju.\n“Ovo je poruka da američka Ambasada radi i djeluje po pravilu sarajevske čaršije žkadija te tuži, kadija ti sudiž, da je američka Ambasada u ovom slučaju, a i u nekim drugim primjerima bila i tužilac i sud koji je presudio Nikoli Špiriću”, smatra Markovićeva.\nPrema njenim riječima, u uvođenju ovih sankcija su umiješani predstavnici SDS-a i PDP-a, odnosno, kako je navela, takozvanog Saveza za promjene u Sarajevu.\n“Oni su raspaljivanjem priče u Sarajevu kako sav kriminal leži u Republici Srpskoj i nigdje više u BiH, svakako u velikoj mjeri doprinijeli ovakvim sankcijama”, rekla je Markovićeva.\nOna napominje da ovakav postupak američke Ambasade govori da oni danas, sutra mogu da uklone bilo koga sa političke scene Republike Srpske i BiH.\nMarkovićeva je navela da je na djelu udruživanje američke Ambasade sa Savezom za promjene, jer su, kako je navela, “u prethodnom periodu mnogi predstavnici tog saveza bili u američkoj Ambasadi i tražili da se određeni političari iz SNSD-a uklone sa političke scene”.\nSAD su uvele sankcije poslaniku SNSD-a u Predstavničkom domu Parlamentarne skupštine BiH Nikoli Špiriću zbog umiješanosti u veliku korupciju, saopšteno je ranije iz Stejt departmenta.


Wine Jam premijere - vino.rs\nnedelja, 01 septembar 2019 11:59\nU pitanju je vinarija čiji se debi očekivao s posebnom pažnjom poslednjih godinu dana budući da se njen osnivački kapital dovodio u vezu s jednom od najuspešnijih srpskih i svetskih IT kompanija Nordeus. Publici su ponuđena vina roze od merloa, barikirani šardone i sovinjon blan, sva tri od nedavno dostupna i u pojedinim beogradskim vinotekama, a uskoro će im se pridružiti i, za naše krajeve raritetna ledena berba sorte semijon, kao i crvena vina od kaberne sovinjona i kaberne frana.\nPažnju publike privukla su i vina iz Chateau da Gourdon iz južne Rone u Francuskoj, nove akvizicije makedonske vinarije Tikveš, koja su takođe od ovog leta na tržištu Srbije. U pitanju su vina od sorti Grenache Blanc, koje je fermentisalo šest meseci u hrastovim buradima, zatim bela kupaža Fontaine du Sud u kojoj su ravnopravno zastupljeni Grenache Blanc, Clairette, Roussanne, Marsanne i Viogner, roze od sorti Cinsault i Grenache Noir, te crveno vino Vase de Pierre od Grenache Noir i Sirah, sva u cenovnom razredu od 20 do 25 evra na policama.\nKod srpskih vinarija, razumljivo, veliko interesovanje vladalo je za novi Temetov penušavac Tri Morave od tamjanike, rađen tradicionalnom metodom i koji je odležavao na talogu devet meseci.\nMala porodičina Vinarija Todorović iz Lipovca, koja radi vina na prirodan način s divljim kvascima, predstavila je zanimljive i poprilično različite dve poslednje berbe italijanskog rizlinga, te potencijalno veoma intrigantno vino od župljanke rađeno sur lie metodom.\nMeđu izloženim italijanskim rizlinzima isticao se i već dobro poznati Majstor i Margarita krčedinske vinarije Patkov vinograd, te Grašac beli Verkat još jedne nove vinarije s Fruške gore koja u svom sortimentu nudi i valjda jedinu srpsku malvaziju.\nValja pomenuti i vinariju Virtus, koja je izložila čak desetak dobro znanih vina s kojima postiže zapažene rezultate na ocenjivanjima u svetu, te vinara Ivicu Stojanovića iz Slankamena koji je među izloženim vinima imao originalni roze od sorte slankamenka (plovdina), kao i penušavo vino od krokana, muskatne sorte koja se ovde uzgaja na svega nekoliko lokacija.\nKonačno, od vinarija iz regiona, organska vinarija Jokić iz Benkovca u Hrvatskoj ima verovatno jedan od standardno najboljih pošipa, dok je slovenačka Klet Brda predstavila aromatična osvežavajuća penušava vina od rebule sa svega 7.5 % alkohola pod etiketom Fritzz i penušavi šardone Aurus, takođe sva vina od nedavno prisutna u Srbiji.


Evo zašto Vučić neće da se vakciniše; SNS karteli kreću u rat - Naša Borba\nVladavina Aleksandra Vučića delom je bazirana na masovnoj zloupotrebi statističkih podataka koji se istrgnuti iz konteksta preko medija građanima nasilno utiskuju u glavu stvarajući imaginarijum u kojem živimo. Na ovaj način, vlast se sakriva iza besmislenih cifara i time prikriva katastrofalno stanje u društvu i državi.\nPrimera radi, od tadašnjeg ministra policije i čoveka od najvećeg Vučićevog poverenja, Nebojše Stefanovića svojevremeno smo mogli čuti da je stopa kriminala u Beogradu u toku 2019. godine bila manja za 14,8 odsto u odnosu na 2018. i da je kriminal u stalnom padu.\nNjegova stranačka koleginica Marija Obradović je pak u Narodnoj skupštini krajem 2018. rekla kako je broj mafijaških ubistava pao za 34 odsto u periodu 2014. do 2018, čime se tada objašnjavalo kako smo šampioni u borbi protiv kriminala i kako nam u tome nema ravnih u Evropi, te da još malo i postajemo bezbedni poput Švajcarske.\nDakle, ne tako davno statistički i u medijima je delovalo kako građani slobodno mogu da se vrate da spavaju u parku na klupama kao u „staro dobro Titovo vreme“.\nMeđutim, onda je došla 2020. i prema tvrdnjama samog Aleksandra Vučića klan Velje Nevolje je na najsvirepiji mogući način usmrtio više od deset ljudi, a planirao je još ko zna koliko ubistava.\nPrema rečima predsednika Srbije, ovi kriminalci su ljudima sekli glave, vadili oči, sekli uši i noseve pri tome sve snimajući.\nStatistički gledano klan Velje Nevolje je Srbiju postavio na evropski tron jer imamo rast od preko 1.000 odsto u svirepim likvidacijama, čime smo bukvalno preko noći od Švajcarske došli od ISIS-a.\nDoduše, ovom statistikom se baš i ne hvale iako smo tu nesporno bez premca u Evropi i šire.\nNa sličan način kao što smo bili „šampioni“ u borbi protiv kriminala danas smo „šampioni“ u borbi protiv korone.\nDoduše, niko od nadležnih se ne trudi da nam objasni odakle u 2020. 14.000 ljudi više umrlih nego u 2019. iako je zvanično od korone umrlo oko 3.500.\nNema objašnjenja ni za najveću smrtnost lekara i medicinskog osoblja u čitavoj Evropi. Takođe, ni Interpol više ne bi mogao da utvrdi broj respiratora u Srbiji niti koliko i kojih vakcina i po kojoj proceduri je nabavljeno.\nUjedno, nema logičnog objašnjenja ni za to što su pravljene „spejs-šatl“ bolnice za obolele od korone, a da bi se potom najavilo da će više stotina postojećih zdravstvenih objekata biti ugašeno i vrlo verovatno prodato jer zauzimaju mesto nekom građevinskom investitoru koji treba da opere mafijaške pare.\nNimalo se ne bih iznenadio ukoliko se veoma brzo „šampionska borba protiv korone“ pretvori u međusobni obračun zaraćenih kriminalnih klanova u SNS-u i da onda čujemo da je i tu postojala nekakva mafijaška zavera i da su lekari i građani masovno umirali zbog recimo izdaje Zlatibora Lončara, u kojeg je Vučić imao bezgranično poverenje.\nMožda upravo iz tog razloga predsednik Srbije izbegava da primi vakcinu jer nema poverenja u sopstveni zdravstveni sistem.\nSve u svemu, bez obzira na masovnu manipulaciju istina izbija na videlo i sve više ljudi u Srbiji vidi duboku kriminalizaciju društva i sveopštu korupciju.\nSvedoci pokajnici poput Vladimira Đukanovića, narodnog poslanika i člana predsedništva SNS-a, javno nam potvrđuju da je centar mafije upravo u ovoj stranci i da stvari prete da eskaliraju.\nI sam Vučić zna da se sprema pravi mali prljavi rat u kojem će se do istrebljenja boriti njegovi najbliži saradnici, a sve uz poklič „Aco, Srbine!“.\nZa njega lično, ali i za državu Srbiju najbolje bi bilo da raspusti to leglo mafije zvano Srpska napredna stranka, čime bi se preko noći stvorili preduslovi za mirnu i pravednu tranziciju.\nPrethodni tekstOvako je izgledao život posle rata stvarnim likovima iz filma Dara iz Jasenovca\nSledeći tekstKad uključimo bojler ili šporet finansiramo bahanalije i promociju Zorane Mihajlović


Panelom o sportskom turizmu počeo program posljednjeg dana 'Simposara' | BrzeVijesti.ba\nDatum objave: 28. 10. 2017 - 14:10\nProgram trećeg dana Šestog međunarodnog sportskog simpozija "Simposar 2017" počeo je panelom o sportskom turizmu, te predstavljanjem turističke ponude Kantona Sarajevo i Svetog Martina.\nPoznati italijanski novinar Luigi Riva danas će od 17.30 sati predstaviti knjigu ''Posljednji penal Faruka'', nakon čega će učesnici simpozija razgovarati o temi ''Fudbal i rat''. Na ovom panelu, pored novinara Rive, Senada Hadžifejzovića i Zdravka Reića, govorit će i nekadašnji nogometaši Refik Šabanadžović i Faruk Hadžibegić.\nSimpozij je počeo u četvrtak, 26. oktobra premijerom dokumentarnog filma "Džajić" autora Sabahudina Topalbećirevića, a premijeri u kinu ''Meeting Point'' prisustvovali su brojni velikani domaćeg i regionalnog sporta, predstavnici Grada Sarajeva, te gosti i prijatelji Simpozija.\nJučer su održani paneli "Govor mržnje u sportu", ''Fair play'', te ''Sportisti u vrtlogu digitalnog nasilja", a na panelu o košarci govorili su slavna košarkašica Razija Mujanović i trener Bogdan Tanjević.


Kao društveno odgovorna kompanija, od samog početka izbijanja pandemije, MK Group je aktivno uključena u borbu protiv virusa COVID-19. Na nivou sistema donirali smo gotovo 43 miliona dinara, kroz realizaciju sledećih društveno odgovornih aktivnosti: 6 miliona dinara Institutu za virusologiju, vakcine i serume „Torlak“ za nabavku sredstava za dijagnostiku COVID19; ustupanje smeštajnih kapaciteta hotela u Novom Sadu na korišćenje Institutu za javno zdravlje Srbije „Dr Milan Jovanović Batut”, kao i pokriće svih troškova koji se budu pojavili; 28 miliona dinara Republičkom fondu za zdravstveno osiguranje za nabavku 10 respiratora; 7,5 miliona dinara u prehrambenim proizvodima socijalno ugroženim licima i 1,3 miliona dinara za potrebe nabavke medicinske opreme i humanitarnih paketa na nivou lokalnih samouprava.\n« Donacija Mobi Banke i Telenora za pomoć zdravstvenim ustanovama\nNESTLÉ PROIZVODI ZA LEKARE HEROJE I UGROŽENE GRAĐANE »\nIzložba „Soba za izolaciju” Jelene Micić i Uroša Zvizdića


Senator: Nadam se da Vučić neće dati imunitet ruskom centru - Centar za evroatlantske studije - CEAS\nVučić je rekao da je sa Džonsonom razgovarao najduže o ekonomiji, ali da je bilo reči i o Kosovu i Metohiji, inetrnom dijalogu i onom koji vodimo sa Prištinom.\nOn je rekao da je sa američkim senatorom razgovarao i o internom dijalogu o pitanju Kosova i Metohije, kao i o dijalogu Beograda i Prištine.\n"Kako i na koji način da pokušamo da svi zajedno razumno pristupimo rešavanju tog problema. Ti razgovori nisu za nas nimalo laki, najveći broj zemalja EU su priznale nezavisnost Kosova, mi nismo i u okviru toga gledamo kako da unapređujemo prijateljstvo Srbije i SAD", rekao je Vučić.\nVučić je ocenio i da je hapšenje Srbina Bogdana Mitrovića na Kosovu zbog navodnih ratnih zločina, "pokušaj pojedinih snaga da se spreči svaki pokušaj dijaloga" sa Prištinom.\nPredsednik je poručio da će Srbija brinuti o Bogdanu Mitroviću. "Čini mi se da iza toga stoji politika. Proveravali smo u arhivama, nemamo naznaka da je učinio nešto loše, nemamo ni blagih naznaka da je tako nešto moguće. Ne možemo da garantujemo, ali verujem da ćemo u narednim danima znati više", rekao je Vučić.\nOn je dodao da očekuje od EU da uloži "mnogo" napora kako bi se situacija na Balkanu stabilizovala.\nSAD protiv imuniteta za Centar u Nišu\nSenator Džonson izjavio je da se nada da će se predsednik Vučić i srpski narod suprotstaviti svim pokušajima da se pripadnicima srpsko-ruskog humanitarnog centra da diplomatski status (imunitet).\nDžonson, koji je na čelu senatskog Pododbora za evropsku i regionalnu bezbednosnu saradnju, rekao je da davanje diplomatskog statusa tom centru ne bi bilo u interesu privrede i investicija iz zapadnih zemalja.\nOn je rekao da bi voleo da Rusija bude "prijateljski rival zapadnoj civilizaciji", da Amerika stoji spremna da sa Rusijom postane prijatelj.\n"Biće to na gospodinu Putinu da donese tu odluku", rekao je Džonson.\nDžonson je dodao i da je Srbija značajna za regionalnu stabilnost i da joj je mesto uz zapadne demokratije.\nOn je izrazio nadu da će građani Srbije shvatiti da zemlja treba da bude oslonjena na zapadne demokratije i dodao da zna da Vučić brine o ljudima u Srbiji.


(Peking, 9. jun 2014) U Pekingu je 6. juna 2014. godine održan prvi sastanak na visokom nivou između radnih grupa Srbije, Kine i Mađarske o projektu modernizacije železnice Beograd-Budimpešta. Delegaciju R. Srbije predvodio je DS Ministarstva građevine, saobraćaja i infrastrukture Dejan Trifunović. Pored njega, u delegaciji RS bili su i pomoćnik ministra za železnice i intermodalni transport M. Jocić, a iz Ambasade RS u Pekingu otpravnik poslova a.i. T. Panajotović Cvetković, savetnik M. Stefanović i treći sekretar M. Kuzmanović.\nDelegaciju NR Kine na sastanku je predvodio Su Sianping, šef kineske RG i zamenik predsednika Nacionalne komisije za razvoj i reforme (NDRC), a delegaciju Mađarske državni sekretar za inostrane poslove i spoljne ekonomske odnose u Kabinetu premijera Mađarske Peter Sijerto.\nPredstavnici tri strane razmotrili su osnovne principe, ciljeve, zadatke i modalitete saradnje u okviru ovog projekta, koji igra važnu ulogu u ukupnoj saradnji između Kine u zemalja centralne i istočne Evrope.


Odluka /Vrijeđao sudije tokom utakmice: Iz FIFA-e stigla oštra kazna za Messija / Radio Sarajevo\n28. 03. 2017. u 16:55:00 Anadolija\nSvjetska fudbalska federacija (FIFA) kaznila je Lionela Messija, reprezentativca Argentine s četiri utakmice zabrane igranja zbog verbalnog vrijeđanja službenih lica tokom utakmice kvalifikacija za Svjetsko prvenstvo u Rusiji 2018. godine protiv Čile\nFIFA je reagovala nakon što incident prvobitno nije bio prijavio brazilski sudija. Susret između Argentine i Čilea završen je rezultatom 1:0, a upravo je Messi pogodio u 16. minuti iz penala za vrijednu pobjedu svoje selekcije.\nMeđutim, televizijski snimak pokazao je kako Messi nakon jedne sudijske odluke reaguje ljutio mašući rukama i uzvikujući psovke prema pomoćnom sudiji utakmice. Messi se tu nije zaustavio, pa je po okončanju susreta nastavio da vrijeđa oba pomoćnika.\nArgentina poslije 13 odigranih kola južnoameričkih kvalifikacija za SP 2018. godine zauzima treće mjesto sa 22 boda, sedam manje od lidera Brazila, a svega dva više od šestoplasiranog Čilea. Do kraja je ostalo pet kola, a Argentina ima izuzetno težak posao, jer na SP direktno idu četiri prvoplasirane reprezentacije, dok će peta u baraž.\nNSBiH / Iz Albanije nosimo lijepe uspomene: Od historijske Tirane do 195 zvaničnih utakmica\nNesportsko ponašanje / Man. City kažnjen s 40.000 eura zbog incidenta protiv Liverpoola\nFrance Football/ Sezona 2016/2017: Ovo su najplaćeniji fudbaleri i trener


Viz Er širi operacije u Srbiji, najavio modernizaciju flote | Nova Ekonomija\nViz Er (Wizz Air) saopštio je danas da će nastaviti širenje operacija u Srbiji dodavanjem novog Airbus A321 beogradskoj bazi, a da će u avgustu i druga dva aviona zameniti istim modelom.\n"Zamene kompletne beogradske flote na Airbus A321 avione predstavlja godišnji kapacitet od 1,31 miliona sedišta na prodaju, a za letove iz Beograda", dodaje se u saopštenju.\nVodeći niskotarifni avio-prevoznik centralne i istočne Evrope navodi da će se nova letelica pridružiti njihovoj ovdašnjoj floti u julu 2020. godine, kao i da će pokrenuti devet novih ruta iz Beograda: za Hamburg, Keln, Fridrihshafen (Nemačka), Brisel Šarlroa (Belgija), Milano Malpensa (Italija), Lisabon (Portugal), Barselona El Prat (Španija), Oslo Sandefjord Torp (Norveška), Turku (Finska).\nKarte za navedene destinacije su već dostupne za rezervaciju putem veb-sajta kompanije ili putem aplikacije, sa početnom cenom od 19.99 evra.\nAvio-kompanija je nedavno najavila niz pojačanih higijenskih mera kako bi se osiguralo zdravlje i bezbednost putnika i osoblja, a kao deo novih protokola, tokom leta, kabinsko osoblje i putnici moraju da nose zaštitne maske, dok kabinsko osoblje takođe mora da nosi rukavice.\n"Od putnika se zahteva da poštuju mere fizičkog distanciranja koje su donete od strane lokalnih nadležnih zdravstvenih institucija i podstiču se da sve kupovine obave pre leta onlajn (prijava prtljaga, WIZZ Priority, brza traka), kako bi se smanjio svaki mogući fizički kontakt na aerodromu", saopštila je kompanija.\nBeogradski aerodrom je bio jedan od prvih u mreži WIZZ SEE sa letovima za Dortmund i London, a u Srbiji je dočekao preko pet miliona putnika.\nViz Er ukupno nudi 28 ruta ka 16 zemalja sa dva srpska aerodroma, 23 rute iz Beograda i pet ruta iz Niša.


Najnovije dijete su uvek u trendu. Kada je reč o odbacivanju loših navika i prihvatanju zdravih, ova četiri programa će vam zasigurno pomoći u tome. Pored toga, naučiće vas da na najbolji način kombinujete namirnice, tako da će vaši kilogrami polako početi da se tope.\nUz eliminisanje prerađene hrane i mleka, Whole30 ishrana se zasniva na mesu, morskim plodovima, povrću i voću. Ishrana prema ovom programu zabranjuje konzumaciju veštačkih sastojaka, dodatih šećera i konzervansa. Zagovornici ove dijete tvrde da Whole30 program resetuje celo telo, a rezultate možete osetiti nakon 30 dana.\nSakara Best Body\nOmiljen od strane poznatih modela , Sakara je upravo pokrenula novi program koji se zasniva na biljnoj bazi. Ovaj program traje četiri nedelje, a uključuje dva ili tri obroka dnevno, od ponedeljka do petka, uz obavezno vežbanje. Uz jela, kao što su Chia Coconut Protein vafl, poslastica kojom se možete zasladiti, Sakara program ne izgleda previše zahtevan.\n22 dana veganske ishrane\nAko ste čitali o prednostima dijete na bazi bilja (i opasnostima koji su povezani sa antibioticima i toksinima koji mogu biti prisutni u mesu) sigurni smo da ćete se oduševiti 22 dana veganskog izazova. Ovaj program obožavaju Beyonce i Jay Z, a on se zasniva na raznim veganskim recpetima, proteinskim smoothijima i snack barovima kako bi ste ostvarili sve nutritivne ciljeve neophodne za organizam, bez unošenja nijedne namirnice životnjskog porekla.\nMayo Clinic’s šećerni izazov\nPokrenut prošlog meseca, Mayo Clinic’s Sugar Challenge odbacuje unos šećera i veštačkih zaslađivača, koji su često jedan od razloga nastanka gojaznosti, dijabetesa, bolesti srca… Ograničavajući unos šećera u ishrani sa manje od 5 grama po obroku, ovaj plan ishrane pomaže gubitku kilograma, kao i kontrolisanju nivoa šećera u krvi.\nTag: Najnovije dijete\nPrevious post: 3 zdrava napitka koja podižu energiju i nivo izdržljivosti\nNext post: Klasičan francuski meni: 8 obroka na kojima se temelji njihova ishrana


Talibani su danas saopštili da su spremni da proglase prekid vatre u svim delovima Avganistana koje kontrolišu ukoliko dođe do širenja korona virusa, prenosi AP.\nTalibani su saopštili svoju odluku nakon jučerašnjeg apela Saveta bezbednosti UN kojim se pozivaju sve sukobljene avganistanske frakcije da odmah poslušaju zahtev generalnog sekretara svetske organizacije i prekidom vatre odgovore na pandemiju korona virusa i omoguće isporuke humanitarne pomoći u ugrožena područja.\nTalibani su se obavezali da će garantovati bezbednost zdravstvenim i humanitarnim radnicima koji budu išli da pomognu u područja pod talibanskom kontrolom. U Avganistanu ima 196 potvrđenih slučajeva Covid-19, od čega 24 sa smrtnim ishodom.\nU strahu od širenja zaraze vlada je početkom nedelje zatvorila nekoliko gradova. Posebno se strahuje za oko 200 hiljada Avganistanaca koji su se nedavno vratili iz Irana gde besni epidemija korona virusa.\nSavet bezbednosti UN podržao plan za mirovni sporazum SAD i talibana\nU međuvremenu, očekuje se da delegacija talibana u Kabulu ustanovi mehanizam razmene zatvorenika sa avganistanskom vladom, što bi bio prvi korak ka pregovorima suprotstavljenih avganistanskih frakcija predviđen sporazumom koji je potpisan izmedju SAD i talibana.\nPrema tom sporazumu predviđeno je oslobađanje oko pet hiljada talibanskih boraca i oko hiljadu službenika vlade u Kabulu.\nDOZVALI SE PAMETI Talibani su UBIJALI lekare, a sad ih pozivaju na saradnju zbog korona virusa\nBORBA PROTIV KORONE Posebne mere uvedene za 2,6 milijardi ljudi u svetu


SEEbiz.eu / HR / Nova ekonomija: Privredni rast u Srbiji u 2019. biće manji od planiranih 3,5%\nsrpska ekonomija srpski BDP Business Intelligence Balkans\nDatum objave: 21.02.2019. - 12:54:02\nU analizi se navodi da je u evropskim privredama i u Srbiji nastupio niz nepovoljnih procesa koji mogu da utiču da rast bruto domaćeg proizvoda (BDP) u 2019. bude manji od planiranih 3,5 odsto.\nUsporavanje rasta privrede Srbije počelo je u trećem kvartalu prethodne godine, da bi se se u četvrtom kvartalu dodatno pojačalo. Posle visokih medjugodišnjih stopa rasta u prvoj polovini 2018. godine od 4,9 odsto, u trećem kvartalu rast je opao na 3,8 odsto, a u četvrtom na 3,5 odsto.\nNa osnovu podataka za industrijsku proizvodnju za 2018. očekuje se da će rast u poslednjem kvartalu biti revidiran na dole kao i da će rast u celoj prošloj godini iznositi oko 4,2 odsto umesto preliminarno procenjenih 4,4 procenta, navodi se u saopštenju Nove ekonomije.\nUkazano je da uzroke usporavanja privrede Srbije u drugoj polovini 2018. godine treba tražiti u unutrašnjim faktorima, kao i u regionalnim problemima. Kao moguće unutrašnji faktori navode se pad proizvodnje uglja i električne energije tokom druge polovine godine, pad proizvodnje u automobilskoj industriji, kao i uvodjenje carina na izvoz robe na Kosovo koji u ukupnom robnom izvoza Srbije učestvuje sa oko tri odsto.\nJedan od mogućih razloga za usporavanje privrede Srbije u 2018. je usporavanja rasta zapadnoevropskih privreda.\nPosle četiri godine ekspanzije evropske privrede, od sredine 2018. godine, a naročito u četvrtom kvartalu, značajno usporavaju rast. Na nivou Evropske unije medjugodišnji rast BDP je usporen sa oko 2,4 odsto u prvom kvartalu na 1,2 odsto u poslednjem kvartalu 2018. godine. U četvrtom kvartalu prošle godine najvažniji ekonomski partneri Srbije značajno su usporili medjugodišnji rast – privredni rast Nemačka je bio 0,6 odsto, a Italije od samo 0,1 odsto.\nKako se navodi, usporavanje evropskih privreda nije negativne uticalo na druge zemlje CIE, pa se procenjuje da nije ni na Srbiju u 2018. godini. Potvrda toga je solidan rast izvoza Srbije tokom cele 2018. godine kao i snažan rast stranih direktnih investicija.


Kragujevčani startuju na vrućem terenu u Šapcu - Glas Šumadije\nNaslovna > Sport > Kragujevčani startuju na vrućem terenu u Šapcu\n01/10/2020 01/10/2020 452Ostavi komentar na Kragujevčani startuju na vrućem terenu u Šapcu\nNakon četiri godine od osnivanja, RK Radnički započinje takmičenje u elitnom delu srpskog rukometa u želji da Kragujevac vrati na rukometnu mapu Srbije i dokaže da mu je mesto u samom vrhu. Na samom startu Arkus Superlige, Kragujevčani putuju u Šabac na noge bivšem dvostrukom šampionu Evrope, ekipi Metaloplastike u subotu 3.oktobra u želji da se u premijernoj utakmici predstave u najboljem svetlu i eventualnom pobedom dobiju neophodno samopouzdanje u nastavku prvenstva.\nImamo dva meseca odličnog rada iza sebe, veliki broj prijateljskih utakmica u kojima smo uspeli da „namestimo“ sistem igre sa kojim ćemo, nadam se, doneti puno bodova klubu. Sam sistem takmičenja u prvenstvu ove godine je težak, tako da ćemo šansu tražiti u svakoj utakmici. Najteže utakmice u prvenstvu su uvek prva i poslednja. Već u prvom kolu gostujemo Metaloplastici, sigurno da su u ovom trenutku favoriti ali smatram da je Radnički ovaj prelazni rok dobro iskoristio i da imamo tim koji će u subotu izaći i dati sve od sebe da pobedimo, najavio je premijerni duel u Arkus ligi kapiten Radničkog Miloš Prodanović.\nPočetak utakmice u sali Šabačke gimnazije je zakazan za 19 časova, a pravdu će deliti sudijski par Marko Boričić i Dejan Marković iz Beograda.\nTagovi: Arkus liga Kragujevac Miloš Prodanović rukometni klub Radnički\nHavarijska isključenja vode za četvrtak 1. oktobar


Ljubiša Tumbaković novi selektor Crne Gore - SportSport.ba\nLjubiša Tumbaković novi selektor Crne Gore\nJednoglasnom odlukom FSCG\nIzvršni odbor Fudbalskog saveza Crne Gore imenovao je danas novog selektora A reprezentacije te zemlje.\nV. Vukmirović 19.01.16. 16:23\nOdluka je pala na Ljubišu Tumbakovića, koji je dobio jednoglasno povjerenje FSCG, a na njegovom dolasku je posebno insistirao predsjednik Dejan Savićević.\nTumbaković će na mjestu selektora Crne Gore naslijediti Branka Brnovića, koji se povukao nakon okončanja kvalifikacija za Evropsko prvenstvo.\nTumbaković je u svojoj trenerskoj karijeri vodio Radnički, Obilić, Partizan, AEK, Al Nassr i Khaitan, a u protekloj deceniji je najviše vremena proveo radeći u Kini. Novoizabrani selektor Crne Gore je u prošlosti bio direktor i potpredsjednik Partizana.\nU užem krugu kandidata za novog selektora Crne Gore bio je i Milovan Rajevac, koji se prošle godine povezivao i sa preuzimanjem Bosne i Hercegovine, ali je na kraju odluka pala na 63-godišnjeg stručnjaka, koji će tako biti četvrti selektor od osamostaljenja 2006. godine.\nCrnogorci Srbiji ukrali još jednog fudbalera\nLijevi bek Malmea igra za Crnu Goru\nSrbija ili Hrvatska "kradu" talentovanog fudbalera\nCrnogorci u panici


Brojne premijere domaćih filmova zakazane u 2022. godini - MediaSfera\nNova godina je počela sa sportskom krimi dramom „Zlatni dečko” kao rediteljski debi Ognjena Jankovića, koji je od premijere 11. januara, dostigao više od 30. 000 gledalaca u Srbiji i regionu.\nTokom februara u bioskope će konačno stići dugo očekivana drama epohe „Bilo jednom u Srbiji”, film Petra Ristovskog o Leskovcu između dva svetska rata, kada je prozvan „Srpski Mančester”.\nTakođe duže odlagan, novi film „Mrak” Dušana Milića, imaće svetsku premijeru 23. januara na 33. Filmskom festivalu u Trstu, a zatim na jubilarnom, 50. Festu od 25. februara do 6. marta.\n„Mrak” je nastao u srpsko-dansko-bugarsko-italijansko-grčkoj koprodukciji, a radnja ovog psihološkog trilera na granici horora dešava se u vreme Martovskog pogroma na Kosovu i Metohiji, nakon Uskrsa 2004. godine. Glumačku ekipu čine – Danica Ćurčić, Slavko Štimac, italijanski umetnik Flavio Parenti, Nikola Rakočević, i drugi.\nNajnovija socijalna drama „Heroji radničke klase” Miloša Pušića premijerno će biti prikazana u februaru na na 72. Berlinskom festivalu 2022 u prestižnom programu „Panorama”.\nGlavnu ulogu tumači Jasna Đuričić, koja je nedavno za ulogu u filmu „Kvo vadis, Aida?” Jasmile Žbanić proglašena za najbolju evropsku glumicu.\nUz nju igraju Boris Isaković, Predrag Momčilović, Aleksandar Đurica, kao i Filip Đurić, istaknut u filmu „Moj jutarnji smeh” i TV serijama „Grupa”, „Kljun”, „12 reči” i „Crna svadba”.\nUveliko nagrađivani film „Strahinja Banović” Stefana Arsenijevića, apsolutni pobednik na festivalu u Karlovim Varima 2021, konačno će imati premijeru u Srbiji na 50. Festu, prenosi Tanjug.\nReč je o modernoj verziji čuvene epske pesme „Banović Strahinja” u miljeu migrantske krize, o ljubavnom trouglu koji čine junak Strahinja, njegova žena Ababu i pridošlica Abu. Scenario potpisuju reditelj Arsenijević i Bojan Vuletić, a od glumaca tu su Ibrahim Koma, Nancy Mensah- Ofei, ali i Nebojša Dugalić.\nMigranti su tema još dva domaća filma, od kojih je naslov „The Game” Ane Lazarević uveliko završen i nalazi se u post-produkciji, dakle realizuje se montaža, obrada zvuka. Čak se glavni lik takođe zove Strahinja, ovde je krijumčar sa lošim roditeljskim veštinama i zavisnik od kockanja, koji biva zaglavljen sa dva dečaka-migranta u balkanskoj zabiti.\nScenario je napisala rediteljka, a uloge tumače Branislav Trifunović, Sloboda Mićalović, Boris Isaković, Radoslav Milenković i inostrani glumci.\nNakon uspeha rediteljskog debija „Ničije dete”, scenarista i režiser Vuk Ršumović snima trenutno novi film takođe sa pričom o migrantima – „Među bogovima”, gde isto dominiraju strani glumci.\nOva drama je zasnovana, kao i njegov prvi film, prema istinitom događaju iz 2015. godine, ali je istovremeno i adaptacija čuvene antičke tragedije „Antigona” od Sofokla. Radnja ove drame počinje kada mlada Avganistanka stigne u Beograd na vrhuncu migrantskog talasa, i saznaje da joj se mlađi brat utopio u reci tri nedelje ranije.\nJubilarni 50. Fest će imati još premijera domaćih filmova, kao što je nezavisno ostvarenje „Heroji” debitanta Gorana Nikolića, čija je radnja smeštena u srednjovekovnoj Srbiji posle Boja na Kosovu, i priča prati ratnika na povratku kući koji sreće divljeg dečaka i oni nastavljaju put zajedno. Igraju Mladen Sovilj, Todor Jovanović, Mina Nikolić, Branko Perišić, Lazar Nikolić.\nProšlost je tema i filma „Trag divljači”, takođe jednog debitanta – Nenada Pavlovića, sina Živojina Žike Pavlovića, čije su pripovetke osnova za stvaranje scenarija ovog projekta.\nPerspektivni novinar otkriva mrežu skrivenih zločina, izveštavajući o svirepom ubistvu u Jugoslaviji, krajem 70- ih godina prošlog veka, gde je umešana UDBA.\nUpravo će Avramović, nakon velikog uspeha sa sagom „Južni vetar”, snimati istorijski spektakl „Seobe” prema romanu Miloša Crnjanskog, a za glavne uloge želi ponovo Miloša Bikovića i Miodraga Radonjića.\nBiković će, osim Rusije, biti uposlen na više projekata u Srbiji, jer je završio snimanje psihološkog trilera „Izolacija” reditelja Marka Backovića, poznatog po akcionoj hit komediji „Taksi bluz”.\nPored Bikovića, igraju i Anica Dobra, Miodrag Miki Krstović, Mladen Andrejević. Takođe, u nekoliko etapa se uveliko snima veoma ambiciozan projekat „Budi Bog s nama” legendarnog Slobodana Šijana, gde Miloš Biković igra glavnu ulogu Boška Tokina (1894 – 1953), koji je bio jugoslovenski pionir filmske kritike i misli o filmu kod Srba.\nSpomenuti junak novog filma „Trag divljači” Radivoje Raša Bukvić, kao Biković, sa inostranom karijerom, uglavnom u Francuskoj, posle druge sezone serije „Besa” imaće još filmova u Srbiji.\nPre svega je tu odavno snimljena krimi priča „Ključ” Marka Sopića, uloge su igrali Branimir Popović, Ljubomir Bandović, Isidora Građanin, Džek Dimić i Boris Komnenić.\n„Antitalenti” je naslov debitantskog projekta Raše Bukvića, koji potpisuje režiju i scenario, još u fazi pre-produkcije, a ovaj glumac je viđen i za ulogu Nikole Tesle u filmu „Luminous” rediteljke Borise Simović, u produkciji „Tesla film instituta” i kuće „Košutnjak film”.\nOsim toga, Bukvić je akter i američkog filma snimanog u Beogradu „48 sati i jedan minut” Majkla Tajera i Sonje Aleksa, a u ovom trileru glume Nataša Ninković, Branka Pujić, Vanja Ejdus, Vanja Milačić, Marko Živić.\nDebitantski film Siniše Cvetića „Usekovanje” predstavlja portret jedne porodice i njene crne ovce i najmlađeg člana – Jovana, koga tumači Pavle Mensur, a uz njega su Bojan Žirović, Aleksandra Balmazović, Marko Grabež, Dubravka Kovjanić, Zlatan Vidović, Milica Janevski, Jovana Gavrilović.\nMirjana Karanović igra u makedonsko-srpskoj koprodukciji „Druga šansa” Marije Džidževe, kaotri priče o tri žene koje žive u istoj zgradi, a razvija i svoj novi rediteljski projekat „Majka Mara”, o životu jedne žene nakon samoubistva sina jedinca.\nOmladinsku priču „Leto kad sam naučila da letim” prema knjizi Jasminke Petrović, režirao je Radivoje Raša Andrić, gde igraju Olga Odanović i Žarko Laušević.\nHrvatsko-srpski film „Metamorfoze” tandema Dušan Zorić – Matija Gluščević, okupio je regionalnu ekipu glumaca – Ksenija Marinković, Boris Isaković, Olga Odanović, Isidora Simijonović, Jasna Đuričić, Goran Bogdan, Isidora Minić, Tatjana Venčelovski, Olivera Viktorović, Nenad Ćirić, Vlasta Velisavljević, Milica Mihajlović.\nU produkciji je i crnogorsko-srpski film „Posle zime” Ivana Bakrača, gde igraju Momčilo Otašević, Bojan Žirović, Dubravka Kovjanić.\nReditelj i scenarista Kosta Đorđević završio je snimanje svog trećeg filma „Žal”, o prevarama jednog tinejdžera, u kome glume – Denis Murić, Branka Katić, Pavle Mensur, Dubravka Kovjanić.\nPosle uspeha filma „Lihvar”, reditelj i montažer Nemanja Ćeranić će nastaviti snimanje apokaliptične drame „Volja sinovljeva”, u kome je okupljena zanimljiva ekipa – Žarko Laušević, Sergej Trifunović, Svetozar Cvetković, Marta Bjelica, Igor i Petar Benčina.\nTakođe režiser i montažer Stevan Filipović, snima nastavak svog dela „Pored mene” pod naslovom „Pored tebe”, ovog puta u formi trilera iz sveta tabloidnog novinarstva.\nKontraverzni i provokativni autor Mladen Đorđević realizovao je ostvarenje „Prvi maj” koji se graniči sa natprirodnim silama, a glavni su Tamara Krcunović i Leon Lučev.\nPublika može očekivati i ekranizaciju istorijskog melodramskog romana „Petkana” Ljiljane Habjanović Đurović, koja je i pisala scenario sa rediteljem, svojim sinom Hadži-Aleksandrom Đurovićem.\nRatna drama „Oluja” Miloša Radunovića, o tragičnom progonu Srba iz Hrvatske, biće u formi filma i serije, gde dominiraju glumci – Zlatan Vidović, Jovo Maksić i Davor Janjić.\nSve traženiji glumac Milan Marić, nakon tumačenja Tome Zdravkovića u hit filmu „Toma”, viđen je i za junaka epskih pesama Kraljevića Mrka, u istoimenom ostvarenju reditelja Dejana Zečevića.\nNa kraju, konačno bi po planu trebalo da ovog proleća krene snimanje ratne drame „Djeca Kozare” Lordana Zafranovića, prema scenariju Arsena Diklića, koji je godinama i decenijama odlagan za realizaciju, a obrađuje istu tematiku – period kao i film „Dara iz Jasenovca” Predraga Antonijevića.\nTagovifilmovi Filmski centar Srbije premijere srbija


INFO ::: Saopštenja - STRANA 8 > Novi ispad antisemitizma\nNovi ispad antisemitizma\nHelsinški odbor za ljudska prava u Srbiji skreće pažnju javnosti na najnoviji antisemitski ispad grupe skinheadsa, koja je pretukla dvoje izraelskih državljana. Incident koji se desio tokom koncerta na tašmajdanskom stadionu je samo jedan u nizu sličnih koji su posledica ksenofobične društvene atmosfere i stanja duha, posebno mladih ljudi.\nMeđutim, incident od 27. avgusta pokazao je i svu slabost funkcionisanja institucija i sistema u Srbiji. Iako se verbalno zalaže za donošenje odgovarajućih propisa u svim oblastima, te posebno ističe aktivnosti na polju bolje zakonske zaštite i rada policije i pravosudnih organa, Vlada Srbije se očigledno zadovoljava samo formalnim usvajanjem propisa koje ne prate odgovarajući mehanizmi za kontrolu njihove primene i za obezbeđivanje efikasnog rada državnih službi.\nBez obzira na precizne zakonske propise o policiji i posebno, vrlo jasnih obaveza države u zaštiti ljudskih prava prema međunarodnim sporazumima i Konvencijama, incident od 27. avgusta pokazaje da policija nema jasno definisane postupke i proceduru za delovanje u situacijama koje iziskuju zaštitu pojedinaca. Lično zalaganje pojedinih državnih funkcionera i obećanje o preduzetim merama da se počinioci, inače poznati policiji, privedu pravdi, šalje vrlo jasnu poruku o rasulu u sistemu i ostavlja gorak utisak da građani ove države takvu zaštitu neće dobiti, odnosno da ne mogu očekivati da će u slučaju eventualnih napada državni organi preduzeti radnje za koje su ovlašćeni i nadležni.


Pacovi pokazali brz i jak imuni odgovor: Razvija se i druga generacija vakcina protiv korone | BL Portal\nDruga generacija vakcina protiv kovida 19 koju razvijaju Kjurvak i Glakso Smit Klajn osmišljena radi zaštite od raznih varijanti korona virusa, proizvela je visok nivo imunog odgovora tokom ispitivanja na pacovima, saopštile su kompanije danas.\nRiječ je o jednoj dozi vakcine koja koristi mRNA tehnologiju sličnu uspješnoj vakcini koju su razvili Fajzer/Biontek i Moderna, a početak kliničkih ispitivanja vakcine na ljudima očekuje se u trećem kvartalu ove godine, prenosi Rojters.\n“Za uspješnu borbu protiv pandemije Kovid 19 dugoročno trebaće nam različite vakcine i mi treba da smo sposobni da odgovorimo efikasno na nove varijante”, rekao je predsjednik kompanije GSK Rodžer Konor.\nTags: Druga generacija, korona, vakcina\nRazgovori o unapređenju saradnje! Dodik u Atini na sastanku i sa premijerom Crne Gore


Nove deklaracije na prehrambenim proizvodima od aprila 2015. godine - Penzin\nPočetna Magazin Godine Nove deklaracije na prehrambenim proizvodima od aprila 2015. godine\nOd aprila 2015. godine na snagu stupa Pravilnik o deklarisanju proizvoda pa bi sa novih deklaracija trebalo da saznamo i to da li namirnice sadrže alergene, odakle dolazi meso i mesne prerađevine i nalazi li se u proizvodu sastojci štetni po zdravlje…\n– Tada će na proizvodima koji mogu da izazovu bilo kakvu alergijsku reakciju ili intoleranciju, alergeni biti naglašeni drugačijim fontom, stilom ili bojom pozadine, tako da se jasno razlikuju od ostalih sastojaka sa spiska. Novi pravilnik, takođe, predviđa i veliki broj upozorenja na proizvodima koji sadrže kofein, veštačke zaslađivače, biljne sterole i slične satojke koji mogu da budu loši za organizam – objašnjava dr Danica Zarić, iz IHIS Nutricionizma.\nOsim na deklaracijama upakovane hrane, alergeni će morati da budu istaknuti i u restoranima i ostalim ugostiteljskim objektima.\nSlika gore: Zaštita potrošača\nTakođe, naziv hrane moraće da sadrži podatke o fizičkom stanju hrane, da li je dimljena, koncentrovana, praškasta, ili zamrznuta.\nNa sirovom mesu i mesnim prerađevinama moraće da bude istaknuto iz koje zemlje je uvezeno, što je važna informacija imajući na umu sve veći legalni i nelegalni uvoz zamrznutog mesa pred istekom roka trajanja koje se nudi kao domaće.\n– Ako inspekcije nastave da rade kako rade, ako nema ko da kontroliše proizvođače i trgovce, nijedan novi pravilnik nam ne znači apsolutno ništa – kaže Vera Vida, predsednica Centra za zaštitu potrošača.\nIpak, najveći problem, koji ni ovaj pravilnik nije rešio, su zdravstvene izjave na proizvodima, koje kupce dovode u zabludu da određene namirnice leče, poboljšavaju varenje, pomažu rast kose, ubrzavaju metabolizam, otklanjaju tegobe upala.\nRadna grupa u okviru Ministarstva zdravlja donela je pravilnik kojim se ova oblast uređuje, ali, kako se nezvanično saznaje u ovom ministarstvu, njegovu primenu odlaže nedostatak novca i ljudi, piše 24 sata.


Robot kompanije Boston Dynamics, testiran u borbenoj obuci – Sandžaklija\nRobot kompanije Boston Dynamics, testiran u borbenoj obuci\nRobotski pas Boston Dinamics Spot bio je jedan od nekoliko robota koje je francuska vojska testirala tokom treninga u vojnoj školi na severozapadu Francuske. To je bio jedan od nekoliko robota testiranih u vojnoj školi.\nMeđutim, proizvođač Spota, Boston Robotics nije imao saznanja o primeni, rekao je portparol za The Verge. Neke od ranih robota kompanije Boston Dinamics, uključujući Atlas, finansirao je američki vojni ogranak DARPA, ali kompanija se polako udaljavala od svojih vojnih veza.\nTrenutni uslovi i odredbe kompanije zabranjuju upotrebu „za nanošenje štete ili zastrašivanje bilo koje osobe ili životinje, kao oružje ili za omogućavanje bilo kog oružja“. Ipak, Boston Robotics nije nužno protiv upotrebe robota da bi se zaštitili vojnici, rekla je kompanija i još uvek procenjuje tu ideju upotrebe robota za izviđanje i druge pasivne zadatke. Spot-like botove kompanije suparničke kompanije Ghost Robotics, već koristi američka vojska da čuvaju vazduhoplovne instalacije.


Auto na voz, pa na crnogorsko primorje - Ozon Media\nSremska Mitrovica – Spremate se za odlazak na crnogorsko primorje, ali još uvek niste sigurni za koje prevozno sredstvo da se odlučte, od sutra postoji još jedna mogućnost koju možete da uzmete u obzir.\nŽeleznice Srbije od sutra zvanično uvode voz za prevoz automobila putnika na relaciji Beograd – Bar, koji će iz beogradske stanice polaziti svakodnevno u 17:20 sati, a iz Bara u 16:21 sat.\nCena prevoza automobila do Bara u jednom smeru košta 30 evra, a povratna karta iznosi 60 evra, saopštile su Železnice Srbije.\nKarta u jednom pravcu od Beograda do Bara u drugom razredu sa rezervacijim sedišta košta 24 evra, a na relaciji Novi Sad – Bar iznosi 26.80 evra.\nCena ležaja u kolima sa četiri ležaja je devet evra, a u kolima sa šest ležajeva šest evra. Karta za postelju u kolima za spavanje košta: 15 evra u kabini sa tri ležaja, 20 evra u kabini sa dva ležaja i 45 evra u kabini sa jednim ležajem.Železnice Srbije za putovanje do Crne Gore putnicima nude i brojne povlastice za jeftiniji prevoz.\nAflatoksin u „evropskim granicama“


Vučić sa ambasadorima Kvinte o izborima, situaciji u regionu i evrointegracijama - Radio Kontakt Plus\nVučić sa ambasadorima Kvinte o izborima, situaciji u regionu i evrointegracijama\n18:39, 21.05.2020Izvor: Beta, FoNet, N1\nPredsednik Srbije Aleksandar Vučić razgovarao je sa ambasadorima zemalja Kvinte - SAD, Velike Britanije, Francuske, Italije i Nemačke, kao i šefom Delegacije EU u Srbiji o evropskim integracijama Srbije, predstojećim izborima i situaciji u regionu.\nPredsedništvo Srbija/ Tanjug\nSagovornici su zaključili da je važno da izbori budu održani u dobroj izbornoj atmosferi i da sve stranke imaju fer kampanju, kao i da glasači budu motivisani da izađu u što većem broju, saopšteno je iz pres službe predsednika Srbije.\nTema razgovora bio je i prošlonedeljni video konferencijski sastanak EU Zapadni Balkan, kao i zastoj dijaloga sa Prištinom, vladavina prava i situacija u regionu.\nU otvorenom, konstruktivnom i sadržajnom razgovoru istaknuto je da treba raditi na dobrim susedskim odnosima u cilju pune stabilizacije političkih prilika u regionu, navodi se u saopštenju.\nDodaje se i da su ambasadori zemalja Kvinte i šef Delegacije EU izrazili zadovoljstvo borbom protiv zarazne bolesti Kovid-19.\nVučić je zahvalio na pomoći EU i SAD Srbiji tokom pandemije i obavestio ambasadore o ekonomskoj situaciji i programu za oporavak privrede nakon pandemije.\n"Srbija ima prijatelje koji veruju u evropsku budućnost koja joj pripada", napisao je na Tviter nalogu američki ambasador u Srbiji Entoni Godfri, posle sastanka ambasadora Kvinte sa predsednikom Srbije Aleksandrom Vučićem.\n"Spremni smo da pomognemo oko posla da do nje i stigne", dodao je Godfri, koji je predsedniku Srbije zahvalio na sjajnom ručku i diskusiji.\nGodfri je na Tviteru objavio i fotografiju na kojoj su Vučić, ambasadorka Velike Britanije Sian Mekleod, ambasador Francuske Žan Luj Falkoni, ambasador Italije Karlo Lo Kašo, ambasador Nemačke Tomas Šib, šef delegacije EU u Srbiji Sem Fabrici, kao i on.\nHvala @predsednikrs na sjajnom ručku i diskusiji. Srbija ima prijatelje koji veruju u evropsku budućnost koja joj pripada. Spremni smo da pomognemo oko posla da do nje i stigne. https://t.co/0yxSCVSi6s\n— Ambassador Anthony Godfrey (@usambserbia) May 21, 2020\nTagovi: SrbijaKosovoAleksandar VučićKvinta\nDanas su Sveti Ćirilo i Metodije - Dan slovenske pismenosti\nU Srbiji još 67 novoobolelih, nema preminulih od Covid-19\nKosovska vlada preuzela obavezu primene svih sporazuma iz Brisela i onog o ZSO\nVeber: Okvir Nemačke i Francuske za obnovu dijaloga je značajan korak napred


Vengeru očajnički treba napadač - Sportske.net\nVengeru očajnički treba napadač\nPovodom previše čestih povreda koje su zadesile napadače Arsenala ove sezone, Arsen Venger će morati da potraži novog napadača na tržištu ovog januara, videćemo koji igrači su sve u opticaju.\nArsenal ove sezone igra fantastično ako uzmemo u obzir kako su igrali u nekoliko prethodnih, nalaze se na prvom mestu Premijer lige.\nIpak, da bi izdržali pritisak i činjenicu da im nekoliko ekipa diše za vrat, Arsen Venger će morati da dovede jednog kvalitetnog napadača, imajući u vidu česte povrede sa kojima se ekipa susrela ove sezone, naročito kada su napadači u pitanju.\nTeo Volkot nije u mogućnosti da pomogne ekipi do kraja sezone, Bentner bi trebalo skorije da se oporavi dok probleme sa povredama ima i Olivije Žiru.\nDosta imena se pominjalo u poslednje vreme. Mirko Vučinić se pominje kao opcija, ipak Venger je napomenuo da nije nešto preterano zainteresovan za njega.\nPominjao se i Kostas Mitroglu, napadač Olimpijakosa, međutim, pitanje je koliko je Arsen Venger zainteresovan da kupi nekog napadača. Pojedini engleski mediji napominju da je francuski menadžer više zainteresovan da nekog dovede na pozajmicu.\nPrelazni rok još uvek traje, videćemo ko će obući dres 'Tobdžija' u narednom periodu.


U Evropi prvi put 100.000 novozaraženih dnevno, SZO traži da se ograniče masovna okupljanja\nTestiranje na koronavirus u Madridu\nSvetska zdravstvena organizacija (SZO) poručila je u petak da evropske vlade moraju da preduzmu odlučnu akciju da spreče širenje koronavirusa, uključujući ograničavanje masovnih okupljanja, da bi izbegle uvođenje oštrijih restriktivnih mera.\n"Nema novih odgovora. Znamo šta treba radimo", rekao je glavni ekspert SZO za vanredne situacije Majk Rajan i dodao da su fizičko distanciranje, nošenje maski i adekvatna ventilacija i dalje ključni.\nDezinfekcija statua u Liverpulu, u Britaniji\nU Evropi je u četvrtak, prvi put, premašen dnevni bilans od 100.000 slučajeva Kovida 19, nakon što je broj zaraženih nastavio da raste pet dana zaredom u zemljama kao što su Rusija i Velika Britanija.\nBroj obolelih od koronavirusa širom Evrope raste protekle dve nedelje, čak i dok ima nagoveštaja smanjenja novozaraženih u najgore pogođenim zemljama kao što su Indija i Brazil.\nEpicentar žarišta u Evropi pomerio se u Veliku Britaniju, Rusiju, Španiju i Francusku koje su protekla tri dana pojedinačno registrovale najmanje 10.000 slučajeva.\nU Rusiji je u petak zabeležen najveći dnevni broj slučajeva Kovida 19 od poslednjeg rekorda u maju, što je podstaklo vlasti u Moskvi da razmotre zatvaranje barova i noćnih klubova.\nU Velikoj Britaniji je u četvrtak zabeleženo više od 17.000 slučajeva, a ministar zdravlja Met Henkok upozorio je da se zemlja nalazi u "opasnom trenutku". Mnogi delovi severne Engleske, Velsa i Škotske uveli su oštrije restrikcije na javna okupljanja da bi se usporilo širenje zaraze.\nBritanija nije samo suočena sa ogromnim rastom zaraženih, već i sa alarmantnom stopom smrtnosti po slučaju, od 7 odsto, koja je među najvišim u svetu.\nU Evropi trenutno je više od 16 odsto od ukupnog globalnog broja slučajeva, a gotovo 22 odsto od svetskog broja žrtava koronavirusa. U četvrtak, kada je dnevni broj novozaraženih prešao 100.000, istočna Evropa je bila najteže pogođen region sa dnevnim bilansom od više od 33.600.\nMeđu 10 zemalja u regionu, uključujući Ukrajinu, Rusiju i Češku, osam je zabeležilo rekordan porast slučajeva protekle nedelje.\nU severnom delu Evrope, Britanija je jedina zemlja sa ogromnim brojem slučajeva. Broj novozaraženih u zemlji porastao je više od 2,5 puta od početka oktobra, i nema nagoveštaja usporavanja širenja zaraze.\nU Italiji, registrovano je više od 4.000 slučajeva prvi put od aprila kada je zemlja teško pogođena virusom. Dnevni broj zaraženih postojano raste tri meseca. Italija ima drugi najveći broj žrtava u Evropi, sa 36.083 preminulih od izbijanja pandemije u februaru.\nVlada u Španiji aktivirala je u petak vanredno stanje da bi uvela delimični karantin u Madridu. Sa 850 zaraženih na 100.000 stanovnika, područje Madrida ima najveću stopu inficiranih u Evropi.\nU zapadnoj Evropi, Francuska je u četvrtak, dva dana zaredom, zabeležila rekordan broj noovozaraženih, dok je u bolnicama vanredno stanje, a najveći gradovi zatvaraju barove i restorane da bi se suzbilo širenje virusa.\nU Belgiji su takođe uvedene oštrije kontrole na okupljanja nakon naglog rasta obolelih. Broj novih slučajeva porastao je više od 2,6 puta od početka oktobra. Kovid 19 je već odneo najmanje 10.000 života u zemlji sa 11 miliona stanovnika\nU Evropi, u proseku je bilo oko 78.000 novozaraženih dnevno od početka oktobra, u poređenju sa 47.500 u septembru.


U okviru „Dana dijaspore“ u Loparama održan poslovni forum (FOTO) - Srpskainfo\nU okviru manifesticije „Dani dijaspore“ u Loparama je održan i uspješno završen poslovni forum, koji je organizovala opština Lopare uz podršku USAID (USAID) kroz projekat Dijaspora Invest (Diaspora Invest).\nFOTO: ŽELJKO BOŽIĆ/PROMO\nForum je okupio značajan broj investitora iz dijaspore i domaćih privrednika, a prema riječima Rade Savića, načelnika opštine Lopare, zajedno sa ljudima iz USAID traženi su načini kako povećati broj onih koji će uložiti u rodni kraj.\n– Do sada je na području naše opštine realizovano 12 projekata dijaspore i svi su uspješni – rekao je Savić.\nOn je izrazio nadu da će se nakon ovogodišnjih „Dana dijaspore“, koji se održavaju pod motom „Dolaze naši“, sigurno dobiti bar jedna konkretna ideja za nove investicije.\n– Danas je predstavljeno ono što je opština pripremila u prethodnoj godini od izrade nacrta poslovne zone do drugih konkretnih projekata u oblasti poljoprivrede i javno privatnog partnerstva – istakao je Savić, uz nadu da će „Dani dijaspore“ biti uspješni.\n– Lopare su jedna od najuspješnijih opština, u Republici Srpskoj i BiH, kada je u pitanju saradnja sa takozvanom lokalnom dijasporom – rekao Armin Alijagić, predsjednik Biznis centra dijaspore i USAID-ovog projekta „Diaspora Invest“.\nOn je naglasio da je kroz ovaj projekat podržano 160 kompanija iz BiH, a među njima nekoliko je iz opštine Lopare, koju treba predstaviti kao primjer dobre prakse i za druge opštine.\nPredsjednik Udruženja Srpskih privrednika Švajcarske, predsjednik Udruženja „Кoreni“ i član uprave Udruženja Majevičana u Švajcarskoj Stojan Stevanović je rekao da je prošlogodišnja manifestacija „Dani Dijaspore“ bila bez dijaspore, zbog pandemije, ali je ove godine u maticu došlo najviše ljudi iz dijaspore u proteklih 10 godina.\n– Ovdje smo danas bili u punom sastavu i nadam se da biti rezulatata od ovog poslovnog foruma – naglasio je Stevanović i istakao veoma dobru saradnju sa lokalnom zajedniccom.\nZoran Pavlović, ekonomski analitičar, koji preko svoje konsultantske firme pomaže opštini Lopare u realizaciji projekata da se ostvare nove investicije i stvore nova radna mjesta, rekao je da su Lopare opština koja je izrazito nerazvijena, ali jako mnogo radi na stvaranju dobre poslovne klime.\n– To je razlog zašto organizujemo ovaj skup – naglasio je Pavlović.\nOn je na poslovnom forumu predstavio projekte koji su realizovani ili su u realizaciji u ovoj lokalnoj zajednici, a posebno se osvrnuo na projekat nove poslovne zone.\nPored velikog broja privrednika skupu su prisustvovali i u njemu uzeli učešće članovi Udruženja „Кoreni“, „Link-ap“ (Link-up) iz Srbije, načelnik opštine Čajniče Goran Кaradžić, gosti sa Kosova i Metohije i drugi.\nGradovi Dani dijasporeLopareRado Savić\nPribojska kotlićijada: Među 55 ekipa najbolji “Termoelektro” iz Lopara (FOTO)\n"VEĆA ZDRAVSTVENA BEZBJEDNOST" Dom zdravlja Lopare pustio u rad još jedno sanitetsko vozilo (FOTO)\nKapacitet 2.000 tona: “Fruktum” iz Lopara napreduje sa izgradnjom hladnjače (FOTO)\nPODRŠKA U LOPARAMA Zadruzi “Zarac” kupljen duplikator za preradu mlijeka (FOTO)\nNačelnik opštine Lopare Rado Savić sastao se sa predstavnicima Udruženja “Koreni” (FOTO)\nProjekat "Invest Lopare": Priprema za Dane dijaspore\nPUCNJAVA U LOPARAMA Žandarmerija uhapsila nasilnika\nLopare: Kroz projekat „Majevički vjesnici mira“ do pomirenja (FOTO)\nPrijave do 15. jula: Besplatna škola plivanja za mlade na bazenima u Loparama\nNa promociji časopisa u Loparama gostovao pjesnik Dejan Aleksić: "Bokatin Dijak" je prerastao lokalni značaj